
PALAESTRA LATINA 

LITTERARUM LATINARUM COMMENTARII 
A SOCIIS CLARETIANIS EDITI 

ANN. XXXVII (Fasc. II) — N. 198 M. JUNIO A. MCMLXVII 


QUAM CLARA FUERIT VITA ET SCRIPTIS 

SENECAE GLORIA 


1. Superiore fasciculo ea praecipue attigimus, quae de Senecae 
vita nobilique morte, hinc illinc ejusdem aliorumque scriptorum tes¬ 
timonia colligentibus nobis pervenerunt; nunc autem agendum nobis 
est de ejus ad posteros clara memoria, sententiis et vitae exemplis 
consecrata, atque de ipsius operibus scriptis quae remanent, quibus 
aperte patebit hujus tanti viri fama qualis quantaque sit. Quae tamen, 
ut in prima parte disquisitionis, nunc in altera summatim perstringam. 

I. Quid posteri de Seneca senserint. 

2. Seneca, praedives et praepotens in vita, egregia morte occubuit, 
neque ejus memoria omnino periit, sed apud posteros gloriosa per¬ 
duravit. 

Atque revera sunt qui eum praedicent virum ex omni parte perfec¬ 
tum, nobilem eximiumque magistrum, scriptorem clarissimum, om¬ 
nium virtutum exemplum. Nec desunt tamen qui sordidis probris ei 
post mortem obiciant eumque nobis praebeant turpis adulationis vitio 
infectum, ingrato animo, nimium divitiarum cupidum. Sed nihil ma¬ 
gis a veritate aliemum. 

3. Etenim non fuit imprimis vanus hominum adulator. Ipse enim 
in De clementia ad Neronem: 

«Diutius —inquit— morari me hic patere, non ut blandiar auribus 
tuis (nec enim mihi mos est; maluerim veris offendere quam placere 
adulando)» ’. 

Et apud Tacitum, jamjam moriturus, haec referri jubet immani 
principi: 

«Non sibi promptum in adulationis ingenium idque nulli magis 
gnarum quam Neroni, qui saepius libertatem Senecae quam servi¬ 
tium expertus est» 1 2 . 


1. Sen., De clementia ad Neronem, 2, 1. 

2. Tac., Ann., 15, 62, 2. 

4. Neque amicis et sociis umquam defuit, sed gratum semper 
erga omnes se gessit. Hujus rei testimonium habes in opere De con¬ 
solatione ad Helviam matrem, in Epistulis ad Lucilium, in aliis scrip¬ 
tis et documentis antiquorum scriptorum 3 . Unde non immerito eum 
Juvenalis commemorat hac ratione: 


«Nemo petit, modicis quae mittebantur amicis 
A Seneca, quae Piso bonus, quae Cotta solebat 
Largiri; namque et titulis et fascibus olim 
Major habebatur donandi gloria» 4 5 . 


5. Fuit quidem dives et praedives, ut Tacitus 3 , Juvenalis 6 , aliique 
palam fatentur; sed ejus animus semper a divitiis alienus fuit et uni 
sapientiae deditus; immo sapientiae desiderio ita allectus erat, ut di¬ 
vitias omnino comptempserit; ita enim Lucilio suo ipse aperte tes¬ 
tatur, magistri Attali commendationes et exempla memorans: 

«Ego certe —inquit— cum Attalum audirem in vitia, in errores, 
in mala vitae perorantem, saepe miseritus sum generis humani, et 
illum sublimem altioremque humano fastigio credidi... Cum coepe¬ 
rat voluptates nostras traducere, laudare castum corpus, sobriam 
mensam, puram mentem, non tantum ab illicitis voluptatibus, sed 
etiam supervacuis, libebat circumscribere gulam et ventrem. Inde 
mihi quaedam permansere, Lucili; magno enim ad omnia impetu ve¬ 
neram. Deinde ad civitatis vitam reductus, ex bene coeptis pauca 
servavi. Inde ostreis boletisque in omnen vitam renuntiatum est: 
...unguento abstinuimus, quoniam optimus odor in corpore est nul¬ 
lus. Inde vino caret stomachus. Inde in omnem vitam balneum fu¬ 
gimus» 7 8 . 


6. Quid vero Seneca de divitiis senserit, ipse saepe in operibus 
conscripsit. In opere De consolatione haec notatu digna palam pro¬ 
fert: 


«Animus est qui divites facit. Hic in exilia sequitur et in solitudi¬ 
nibus asperrimis, cum quantum satis est sustinendo corpori invenit, 
ipse bonis suis abundat et fruitur; pecunia ad animum nihil perti¬ 
net» s . 


In Epistulis ad Lucilium semel iterumque de contemnendis divi¬ 
tiis agit suamque de hac re sententiam manifesto aperit. Habes hic 
praecipua verba: 


3. Seneca enim saepe de magistris, de parentibus, de condiscipulis pie atque 
peramanter locutus est; ipse in aliorum commodum magnos labores impendit; 
ipse liberalissime largiebatur. 

4. Juvkn., Satir., 5, 108-11. 

5. Tac., Ann., 15, 64, 6. 

6. Juven., Satir., 10, 16. 

7. Sen., Epist., 108, 13-16. 

8. Sen., De consol. ad Helviam, 11, 5. 

«Non qui parum habet, sed qui plus cupit, pauper est» u . 

«Hanc ergo sanam ac salubres formam vitae tenete, ut corpori 
tantum indulgeatis, quantum bonae valetudini satis est. Durius trac¬ 
tandum est, ne animo male pareat: cibus famen sedet, potio sitim 
exstinguat, vestis arceat frigus, domus monimentum sit adversus in¬ 
festa corporis... Contemnite omnia, quae supervacuus labor velut or¬ 
namentum ac decus ponit» 10 . 

«Nemo cum sarcinis enatat» ' 1 . 

«Is maxime divitiis fruitur, qui minime divitiis indiget» ‘ 2 . 

«Abstrahunt a recto divitiae, honores, patientia et cetera, quae 
opinione nostra cara sunt, pretio suo vilia» 13 . 

«Majore tormento pecunia possidetur quam quaeritur» 14 . 

«Nunquam parum est quod satis est, et nunquam multum est 
quod satis non est. Post Darium et Indos pauper est Alexander» 1B . 

7. Hoc vero mirum est, quod Seneca, qui per longum tempus 
et totam fere aetatem aeger fuerat 1<! , despectis divitiis, quibus abun¬ 
dabat, ipse corpus jejuniis et asperis exercitiis domuit, immo firma¬ 
vit in agris sponte sua laborando; neque enim se diligentem vinearum 
fossorem appellare erubescit 17 , quod artificium suum propium aper¬ 
te in Epistulis ad Lucilium fatetur 18 . Hac ratione consilium seu pro¬ 
positum adimplere cupiebat, quod totiens amicis et discipulis com¬ 
mendaverat: naturam tamquam Deum sequi, id est, secundum natu¬ 
ram vivere, quae optima est regula morum 

8. Atque ut melius in dies haec consilia adimpleret, cottidie apud 
se causam agebat et de ratione actae vitae scrutabatur, ut ipse quo¬ 
que fatetur: 

«Utor hac potestate et cottidie apud me causam dico. Cum su¬ 
blatum e conspectu lumen est, et conticuit uxor —moris jam mei 
conscia—, totum diem mecum scrutor, factaque ac dicta mea reme¬ 
tior: nihil me abscondo, nihil transeo. Quare enim quidquam ex erro¬ 
ribus meis timeam, cum possim dicere: Vide ne istud amplius fa¬ 
cias; nunc tibi ignosco» 20 . 


9. Sen., Epist., 2, 6. 

10. Sen., Epist., 8, 5. 

11. Sen., Epist., 22, 12. 

12. Sen., Epist., 14, 17. 

13. Sen., Epist., 81, 26. 

14. Sen., Epist., 115, 16. 

15. Sen., Epist., 119, 7. 

16. Sen., Ad Helviam, 19, 2. Sententiam Caligulae recole, qua Senecae mortem 
minatus est, quam tamen sententiam postea revocavit quia spes ei erat L. An¬ 
naeum mox naturali morte esse moriturum. Tam infirma corporis valetudine 

17. Sen., Nat. Quaest., 3, 7, 1. utebatur! 

18. Sen., Epist., 112, 1. 

19. Sen., De benef., 4, 25, 1. 

20. Sen., De ira., 3, 36, 3-4. 

Hac ratione ad dura et adversa parabatur firmabatque animum 
ad naturam quocumque sequendam, ut ipse dilecto suo Lucilio co¬ 
miter et amantissime confitetur: 

«Si quid credis mihi, intimos affectus meos tibi cum maxime de¬ 
tego: in omnibus quae adversa videntur et dura, sic formatus sum: 
non pareo deo, sed assentior animo, illud, non quia necessitas, se¬ 
quor. Nihil umquam mihi incidet, quod tristis excipiam, quod malo 
vultu; nullum tributum invitus conferam» 21 . 

9. Neque mirandum ergo, si tamquam exemplum et magistrum 
se posteris Seneca praebeat, postquam ad tantum culmen pervenerit. 
Ipse enim in Epistulis haec candide et simpliciter profert: 

«Secessi non tantum ab hominibus, sed a rebus, et in primis a 
meis rebus; posterorum negotium ago. Illis aliquae quae possent pro¬ 
desse conscribo; salutares admonitiones... Rectum iter, quod sero 
cognovi et lassus errando, aliis monstro» 22 . 

10. Quae cum ita sint, mirabimur si Tacitus, post Senecae mor¬ 
tem, eum «claritudine virtutum ad summum fastigium delectum» af¬ 
firmet 23 , et Juvenalis de eo hos versus protulerit, qui magnam ipsius 
laudem exprimunt? 

«Libera si dentur populo suffragia, quis tam 
Perditus ut dubitet Senecam praeferre Neroni» 21 . 

II. De Senecae operibus scriptis 

24. Seneca innumera edidit opera et magni momenti. Ex iis 
adhuc exstant multa, sed maxima pars periit. Perierunt, exempli gra¬ 
tia, epigrammata, quae certo scripsisse fertur exilii tempore. Oratio¬ 
nes etiam sive causarum actiones, quas ipse aut in senatu egit aut 
Principi recitandas scripsit. Deest quoque De terrae motu liber, quem 
se juvenem scripsisse testatur 25 . 

25. Remanent tamen hi qui sequuntur libri: 

A) Ex operibus philosophicis, Dialogorum libri XII, 
qui his decem opusculis constant: 

1. — De providentia ad Lucilium, in quo hanc quaestionem eno¬ 
dare intendit: «Quare aliqua incommoda bonis viris accidant, cum 
providentia sit». 

2. — De constantia sapientis ad Serenum, in quo asserit nullam 
injuriam sapienti inferri posse, cum virtus immunis semper a vulne¬ 
ribus evadat. 


21. Sen., Epist., 96, 2. 

22. Sen., Epist., 8, 2. 

23. Tac., Ann., 15, 65, 1. 

24. Juven., Scitir., 8, 211-212. 

25. Sen., Nat. Quaest., 6, 4. 

3. — De ira ad fratrem Novatum, opus in tres libros divisum, in 
quibus agit, in primo de irae natura, in secundo de ejus origine, in 
tertio de mediis seu remediis quibus ira coerceri possit. 

4. — De consolatione ad Marciam, cujus dolorem de morte filii 
lenire intendit. 

5. — De vita beata ad fratrem Gallionem, in quo docet vitam bea¬ 
tam tantum in virtutis exercitio inveniri posse. 

6. — De otio ad Serenum, in quo vitam privatam atque studiis de¬ 
ditam cum officiis vitae civilis consociatam defendit. 

7. — De tranquillitate animi ad Serenum in quo hortatur amicum 
ut mala omnia quae in mundo eveniunt bono et aequo animo ferat. 

8. — De brevitate vitae ad Paulinum, id est, de recta ratione im¬ 
pendendi tempus aetatis. 

9. — De consolatione ad Polybium, in quo eum, qui apud Claudium 
magna potentia atque honore pollebat, de fratris morte consolatur, 
et ex eo occasionem sumit ut de servili assentatione loquatur. 

10. — De consolatione ad Helviam matrem, in quo maestitiam ma¬ 
tris ob suum exilium repellere curat e jusque animum gravibus sen¬ 
tentiis levare conatur. 

Sunt et alia quattuor opera, quae ad philosophiam pertinent, id 

est: 

11. — De clementia ad Neronem libri III, quorum primus tan¬ 
tum et pars secundi supersunt. In iis ostendit quam utilis et neces¬ 
saria sit principi clementia. 

12. — De beneficiis libri VII ad Aebutium Liberalem, in quibus 
de beneficii natura, de grata beneficii memoria, de beneficiorum di¬ 
versitate, de causis ingrati animi agit sententiamque suam variis exem¬ 
plis confirmat. 

13. — Naturalium quaestionum libri VII ad Lucilium, in quibus 
de rebus caelestibus potissimum auctor disserit: de ignibus, de ful¬ 
minibus, de grandinibus, de tempestatibus, de nivibus, de ventis, de 
nubibus, de terrae motibus, de stellis cet. 

14. — Epistolarum moralium libri XX ad Lucilium, quos Seneca, 
senex jam et magnam partem vitae emensus multaque expertus, scrip¬ 
sit, ut rectum iter, quod sero et lassus errando cognoverat, Lucilio 
suo aliisque monstraret. Hoc opus, extremo vitae tempore scriptum, 
veram Senecae mentem et ultimam pendit, quod est magni momenti 
ad definiendam philosophicam doctrinam apud Senecam. 

B) Ex operibus poeticis novem tragoediae remanent, 
quae solae ex Romanis ad nos pervenerunt: Hercules furens, Troades, 
Phoenissae, Medea, Phaedra, Oedipus, Aganemnon, Thyestes, Hercu¬ 
les Oetaeus, quae omnes hae tragoediae, quamquam argumentum ex 
tragoediis Sophoclis et Euripidis desumitur, aliquid tamem novi et 
ipsius Senecae proprii continent, eumque verum poetam praedicant. 

Fabula praetexta Octavia, quae Senecae tribuebatur, nullo modo 

jam ei tribuenda est, cum et ipse Seneca actor in ea inducatur et Ne¬ 
ronis more per vaticinium obumbretur, unde dubitari non potest 
quin post mortem imperatoris conscripta sit. 

Satura Menippea, Apocolocyntosis inscripta, id est, «mutatio in 
cucurbitam» seu, ut in nonnullis codicibus invenimus Divi Claudii 
Apotheosis per saturam, soluta et poetica simul oratione contexta, 
huic generi etiam tribuenda est. In ea Seneca consecrationem ridet, 
quam post ejus mortem senatus Claudio imperatori decreverat. 

C) Alia praeterea plurima scripta adidit, quae 
tractu temporis omnino aut fere omnino perierunt; ita, exempli gra¬ 
tia: De motu terrarum. De lapidum natura, De situ Indiae, De situ 
et sacris Aegyptiorum, De forma mundi, De amicitia, De superstitione, 
De Officiis, De remediis fortuitorum, De vita patris, De matrimonio, 
De morali philosophia, De morte immatura cet. Scripsit etiam epi¬ 
grammata quaedam, praesertim dum in Corsica insula exui vexaba¬ 
tur; scripsit et orationes' sive causarum actiones ab ipso in senatu 
agendas vel imperatori recitandas. Sed nihil de iis, quia omnia pe¬ 
rierunt. 

D) Senecae etiam tribuuntur opera quaedam, quae numquam ab 
ipso scripta sunt, ut Epistulae ad Sanctum Paulum, quas omnes ho¬ 
die optimo jure rejiciunt 20 . 

26. De Senecae scriptis quid judicandum? Splendet in eis impri¬ 
mis quaedam mira perspicuitas et facilitas, ut ipse clare et evidenter 
significet quidquid mente concipiat. Deinde magnam doctrinae co¬ 
piam in eis invenies, ita ut Seneca magnus philosophiae et vitae ma¬ 
gister evaserit. De eo cum Quintiliano dicere possumus: 

«Senecae et multae et magnae virtutes fuerunt, ingenium facile et 
copiosum, plurimum studii, multarum rerum cognitio...; multae in eo 
claraeque sententiae, multa etiam morum gratia legenda...; multa 
probanda in eo, multa etiam admiranda sunt» 27 . 


Jqsephus JimSnez Delgado, C.M.F. 

In Universitate Salmanticensi Professor 
SALMANTICAE (Salamanca) in Hispania 


26. Aubertin, C., Etude sur les rapports supposees entre Sineque et Sairit 
Paul, 1857; J. N. Sevenster, Paul and Seneca, Leiden, 1961. 

27. Quint., 10, I, 125. 



MARE PARVUM (') 


Vix milii pubenti decimus defluxerat annus 
Cum tenera passi m umbrantur lanugine malae 
Et nitet intonsus sublimi vertice crinis 
Et novus effervet juvenili in pectore sanguis. 
Robora cuncta vigent animi pedibusque vagari 
Floricomis vegetum praegestit corpus in arvis. 
Dediceram nondum strenui mandata parentis 
Detrectare puer vultusque et lumina matris; 
Demissis nucibus ludos adstare magistri 
Mos erat et rerum primas dignoscere causas 
Atque elementorum signum me discere promptum. 
Doctus et ipse citis latos equitare per agros 
Cursibus et pingues stabulis recludere tauros; 
Assiduusque pati flagrantis pondera solis, 

Noctes atque dies pando consessus aratro, 

Jugera quae dono sors optima cessit erili 
Lassatis nitido vertebam vomere bubus, 

Jacta vel uncinis operibam semina rastris 
Vel pernox maturas condere in horrea messes. 
Miro si quando suadebat lumine sudum 
Optabam canibus vicinos visere montes, 

Vocibus et magnis lepores sectare fugaces; 
Annosis etiam siliquas decerpere ramis 
Aut concreta favis silvestria quaerere mella. 

Horis acta venit lassis mortalibus aestas 
Quam simul arguto celebrant stridore cicadae 
Pennatumque suis delenit cantibus agmen. 

Corpora tunc languent nimio postrata calore, 

Fessa relaxantur fusos armenta per agros 
Et sibi consuetae perquirunt arboris umbram. 
Interea pecorum resonant balatibus amnis 
Ripae torrentemque placant sua viscera flammam. 
Est Mare vulgato quod dicunt nomine Parvum, 
Undique non menso conclusum limite, salsum 
Altis ut pereat piscis quem alit aequor in undis, 
Quo minimi parvo surgunt in gurgite fluctus 
Pacatoque mori veniunt ad litora morsu. 

Herbida visuris medio patet insula ponto 
Undique dilapsae statio secura volucri 
Versicolores cui sunt omni in corpore plumae 
Atque pedes longi queis illis sistere detur. 


1. Est lacus satis magnus, aciuis salsis iisdemque salubribus, in provincia 
cordubensi, vulgo dictus: «Mar Chiquita». 

Vix primum incepta venerant aestate calores, 
Ardet dum caelo sol jam nitidissimus alto. 

Tarda fatigatis se nox mortalibus offert 
Membraque siccat edax, fractis jam viribus, ignis 
Multus et ad talos rorat per tempora sudor. 
Marmoreum salsis invitat fluctibus aequor 
Et lassum tepidis intingere corpus in undis, 

Queis contacta gravi solvuntur corpora tabo, 
Frigore membra queunt acrem captare vigorem. 
Tunc placidum molimur iter, rebusque paratis, 
Lignito patruus procedit celsus in axe 
Binaque quem trabit intacta cervice boum vis. 
Omnibus et phaleris strati, quas reperit usus, 
Armos quadrupedantis eques dein ipse premebam. 
Postque canis, cauda fluitans, venaticus ibat... 
Quae nemus umbrosum complexo calle pererrat, 
Mox arcente diem ramorum fornice textum, 

(Plura adeo robur duratum ( 2 ) bracchia tendit 1) 

In Parcum apta Vadum nostris est semita rhaedis, 
Multae cum tremulis densantur frondibus umbrae, 
Clarior insurgit dum caelo vesper in alto, 

Ploranti similis prima sub nocte volucris 
Assiduis lucos nutantes questibus implet. 

Accipio lacrimas pueri gemitusque dolentis 
Seu modo nascentis vagitus denique maestos. 

Tunc mihi tabescunt gelido in pectore vires, 
Stantque pavore comae cunctusque abit halitus ore 
Et pallor persidit iners in corpore toto. 

Inclusus tenebris certos quo tendere gressus 
Anceps haerebam, qua notas tendere sedes, 
Collustrante meam nullo jam sidere noctem. 
Obstupui veluti mediis jactatus in undis 
Praesentem cernit pavido sibi lumine mortem 
Tortae sive viae longis erroribus actus 
Regere luce carens trepidus vestigia nescit. 
Sanguine praeterea siccae sua linquere visae 
Lustra ferae diversu nutrimenta petentes; 

Sibila congeminant rarae inmanesque volucres 
Arboribus tectae et sentis cum murmure silvis 
Et pennis feriunt vultus atque ora lacessunt. 
Perstrepit interdum gryllorum exercitus omnis 
Squammea dum tacito sinuatur vipera lapsu, 
Captaque luminibus vestigat noctua praedam, 
Insequiturque lupus pendentes matribus agnos, 

Et Matrem pariter pullosque vaferrima vulpes. 


2. Algarrobo anoso. 



Mare Parvum 


Quid facerem? Mihi nulla datur properare potestas. 
Neve redire domum, posito jam foenere, possum. 
Anxius haerebam. Laxis incertus habenis 
Sector iter quo me forsan fidum ungula ducat. 

Ipse viam reperit, tactus calcare, negatam 
Navus equus notamque petit sollertia sedem. 
Subductus stimulis, loris per colla solutos, 

Hinnitu sonipes crassum tunc aethera findit. 

Personat omne nemus; stridet sub fornice bubo 
Torvus utrumque videns aviumque examina plangunt. 
Prosequimur porro; mens una requirere portum 
Et celerare fugam silvae per aperta remissam, 
Supremum donec functis post terga periclis 
Cernere tunc potui diffusum lumine campum 
Atque iterum gaudens caeli convexa tueri. 



MONSTRUM, HORRENDUM, INGENS. 


Est prope finitimum, quod servat Corduba, limen 
Assiduo miris animis gens sueta labori 
Pauperiemque levans glaebis firmata colendis: 
Famem lenta pati lutulentas accolit aedes 
Quae pueri indocilis lacrimis et voce resultant. 
Igneus arctoas ubi se sol vertit ad oras 
Et propior torret sitientes sidere terras 
Duritiemque viris fundens et taedia rebus . 

Atque novum insinuat brutis avibusque soporem 
Porrigitur longo duratus tempore campus. 

Pars inculta jacet, jacto non semine, tellus 
Hausta siti solisque arentes aestibus agri. 

Quocumque aspicias desertae jugera terrae 
Innumeranda jacent, sata dumis aequora porro: 
Parvus namque rigat nullus confinia rivus 
Et modico prostat palearis termite caespes 
Quem macrae domini pecudes manduntque vorantque 
Et pastis raram praebet fonticulus undam. 

Obvius in medio, quantum patet, undique saltus 
Ingens cernenti multo post stipite saeptus: 

Plurima ter centum foliis viduata per annos 
Robora densantur nulla violata bipenni; 

Cortice rugoso per ventis edita nutant 
Quae nullae valeant acie subvertere vires 
Altius ut verrant sublimi vertice nubes 
Quantum radices ima tellure recondunt. 

Plurima praeterea nodatur frondibus ilex 
Passim quae radios proebei luminis arcet 
Spissa nimis, quo tendant, senta per avia silvae 
Nulla peregrinis incessus semita signet 
Qua contendat iter vitulae pecorisque magister 
Notaque jejuni contingant pascua tauri, 

Quin valeant agni exustum decerpere gramen 
Spinetis niveum rumpentes vellus acutis. 

Pallida mors infra diris armata venenis 
Serpit seque solo sentosis occulit herbis 
Morbos instillans morsu et mortem ossibus atram; 
Sursum praeterea latitantes fronde volucres 
Aestu dum trepidant nimio ramosque pererrant 
Accipitris saevi caedes rabiemque rapacis 
Milvi multa vi fortes rostrisque repellunt. 

Interdum ore bibunt pennis plaudentibus auras 



Monstrum, horrendum, ingens... 

Praecalidas refoventque suos seu pectoris ignes 
Gutture seu perstant lucos resonare canoro 
Aethera cluni jugi complent stridore cicadae 
Atque redire monent fecundum fructibus annum. 
Paret ubique nemus spatiis sine limine clausum 
Quin valeas nusquam visu comprendere fines 
Sed neque reflexos oculis discernere calles 
Xegantesque viam consertis frondibus orbes. 

Languent corda metu, gelidus circum pectora sanguis 
Haeret cernentis densae miracula silvae. 

Surgit enim quid miri et praesens ventitat horror? 
Scilicet aligera requietus lintre viator 
Dum liquidum molitur iter per culmina caeli 
Celsus sublimisque tholum vestigat et axem 
Aetherium radit caelestesque aspicit ignes, 

Unde mare et terras oculis prospectat et aedes 
Atque casas penitusque jacentia cetera rerum: 

Saltus si qua subit jam vanescentis imago 
Inmensi longe, pulsat praecordia terror. 

Aerii insolita torpent formidine nautae 
Hac divinantes majus latuisse periclum 
Aequore seu lato mirandum condere monstrum. 

• t 

Vepribus in mediis hirtaeque per invia silvae, •' 1 
Qua plures se atra glomerant caligine rami, 

Fons fluit illimis foliis umbratus opacis 
Illius umectans frondentis litora ponti; 

Quos solum serpens latices libasset et haustus 
Quasque hominum nullus potis est attingere lymphas; 
Haud penetrandam illic posuit prope belua sedem 
Gentis inaccesam visu pedibusque ferarum. 

Talem fama ruit stratum superare draconem 
Jugera quanta solent fortes duo vertere tauri. 

Quale tenent spatium semotae litore prorae : 

Ille pares agitat sublimi vertice cristas 
Deserti palmis jam flavescentibus aevo: 

Necnon et ferrata riget circum ilia pellis 
Apri quale feri firmatum tempore tergus, 

Verberet ut frustra venator lamina plumbo. 

Serataque simul compactum cuspide dorsum 
Ardua brumosi simulat fastigia montis 
Sive superpositi praerupta cacumina saxi. 

Dicitur immensae terram volumine caudae 
Verrere serpertem et validos divellere truncos 
Arboris aeriae atque solum tremere ictibus omne; 
Insuper horrendo si campis corpora lapsu 
Lubrica propulsat quaerens sua pabula ventri 

Passim saevus hians seni stant gutture dentes, 
Quattuor uncini demissis partibus ungues: 

Impete qui valeant caecas fodicare latebras 
Aut semel inferni pulsatos cardine postes. 

Et latera illius gliscunt pinguedine pestis; 

Foeda, fide majus, desudans membra mephitim; 
Ora mandent viro; destillat lingua venenum 
Atque tument omnes turpi foetore meatus; 

Tunc sanie pariter silvarum quaque replentur 
Et colubri tabes funestat putida ventos. 

Ipsae diffugiunt, capto nidore, volucres 
Pernicesque jugum grave olentis linquere saltus 
Et tutos alio sub caelo figere nidos. 

Inluvie languens subita bos rura peragrans 
Carpere detrectat medicatum germen odore, 
Morbo tacta novo repetit viverra cubile. 

Quin et letiferos fugiens tunc incola flatus 
In mediis burim vel rastrum deserit agris 
Tmbellemque jacit gladium putramine tanto: 
Interea projectum antro sua regna coercet 
Tngens, horrendum duraque tyrannide monstrum. 


Raymundus Sarmiento, C. M. F. 

Commentariorum qui “CRISTINA” inscribuntur Moderator 
BONIS AURIS IN ARGENTI NA 

LATINE 


i 

DEL NACIMIENTO DE NUESTRO SEftOR 
DELLA NAT1VITA DI NOSTRO SIGNORE 


Ludovicus Granatensis —anno 1504 Granatae natus, 
a. 1588 Olisippone mortuus — Ordinem Praedicatorum in¬ 
gressus est; qui quidem Philippi II regis temporibus — qui¬ 
bus tantam vidit Hispania gloriam opumque splendorem — 
in litteris Hispanicis principem tenet locum . Etenim, ita 
naturam studiose amat ut, alter Assisiensis Pauperculus, 
res, quas suavissima sua oratione attingit, permulcere 
videatur: nam ex omnibus illam animo percipit vocem 
qua Dei attributa secreto collaudantur intimeque praedi¬ 
cantur: totusque in bonum contemplandum et admirandum, 
quod ex natura ubique diffunditur, insistit. 

Ejus autem dicendi genus oratoria quadam gravitate 
et pondere semper procedit, Cicerone perpetuo usus exem¬ 
plo, cujus doctrina conformatus —praesertim in periodis, 
in concinnitate, in parallelismis, in chiasmis conquirendis 
assequendisque — manifesto ostenditur; in figuris autem 
rhetoricis magonopere regnat et linguam Hispanicam na¬ 
vis sensibus ornat novisque litterariis opibus ditat . 

Cujus eloquens et elegans oratio, quae simplici ac sub¬ 
tili rerum descriptioni subjecere videtur in eaque con¬ 
quiescere, admirationem movet suo ipsius vigore —quo 
calorem mentisque motus vel ab animo durissimo et in 
mato torpenti elicit — cum summa suavitate ornata oculis 
mentique nostrae subicitur. 

Qui multa scripsit pietate, doctrina, sinceritate referta; 
ex cujus scriptis pauca seligimus latine vertenda et adno- 
tationibus explicanda. 

Llego aquella hora 1 tan deseada de 
todas las gentes 2 , tan esperada en 
todos los siglos 3 , tan prometida en 
todos los tiempos 4 , tan cantada y ce- 
lebrada en todas las Escrituras divi¬ 
nas 6 . Llegd aquella hora 6 de la cual 
pendia la salud dei mundo 1 , el repa¬ 
ro dei cielo 8 , la victoria dei demo- 
nio 9 , el triunfo de la muerte y dei 
pecado 10 , por la cual lloraban y sus- 
piraban los gemidos y destierro de to¬ 
dos los santos 11 . 

Era la media noche 12 , muy mas 
clara que el mediodia 13 , cuando to¬ 
das las cosas estaban en silencio 14 y 
gozaban dei sosiego y reposo de la 
noche quieta 1B , y en esta hora tan di- 
chosa 16 sale de las entranas virgina¬ 
les a este nuevo mundo el unigenito 
Hijo de Dios, como esposo que sale 
dei talamo virginal de su purisima 
madre 17 . 

Pues en esta tan dichosa ho¬ 
ra 18 , aquella omnipotente palabra de 
Dios 10 , habiendo descendido de las 
sillas reales dei cielo a este lugar de 
nuestras miserias, aparecio vestido de 
nuestra carne... 

—P. Fr. Luis de Granada, O. P.: Su- 
ma de la vida cristiana, lib. 3, cap. 13 
(Aditiones al «Memorial de la vida 
cristiana » ( Vida de Cr.), t. IV, pg. 297; 
B A C, pg. 751. 


Arrivb quelVora 1 tanto desiderata 
da tutle le genti *, tanto attesa in tut- 
ti i secoli *, tanto promessa in tutti i 
tempi *, tanto cantata e celebrata in 
tutte le scritture divine s . Arrivo quel- 
l’ora 6 , dalla quale dipendeva la salu¬ 
te dei mondo 7 , la riparazione dei cie¬ 
lo 8 , la vittoria sui demonio a , il trion- 
fo della morte e dei peccato 10 , per 
ia quale piangevano e sospiravano tut- 
li i santi esuli e gementi 1J . 

Era mezzanotte 18 , molto piu. chiara 
die il mezzogiorno 1S , quando tute le 
cose stavano in silenzio 1! > e godevano 
la tranquillita e riposo della quieta 
notte 1S , e in quesVora tanto fortuna¬ 
ta 18 usti dal ventre verginale in ques¬ 
to nuovo mondo Vunigenito Figlio di 
Dio, come sposo che esce dal letto 
verginale della sua purissima madre 17 . 

In quesVora dunque cosi felice 18 
quello omnipotente Verbo di Dio 19 , 
essendo disceso dalle reali sedie dei 
cielo in questo luogo delle nostre mi- 
serie, apparve rivestito della nostra 
carne... 

\Cfr. P. F. Luigi di Granata: Trattato 
secondo delTAggiunta dei Memoriale 
della Vita Cristiana, trad. dal Camillo 
CAMILLI, Venezia, G. Angelieri, 1594 
(1605), p. m. 


1. LLEGO AQUELLA HORA — ARRIVO QUELVORA: advenit hora 
illa. Cfr.: «advenit hora illa. Cfr.: « advenit proficiscendi hora » Tacit. 
Hist., 4,62,10. «Interea dies advenit, quo die... iste edixerat» Cic. in 
Verr., 2,14,37. «Annus adveniet» Tibul., 4,6,19. 

In his verbis animadverte: 1. advenit: vocem, quam significanter 
exprimere volumus, primo loco efferimus; et ideo subinde «verbum» 
sententiam incohat: «Serpit per omnium vitas amicitia». «Movet me 

oratio lua». «Sit igitur sanctum... hoc nomen poetae» Cic. pro Arch. 
8,19. —Marouzeau, L’onire des mots, Paris 1953, n. 128-129 (pg. 47-48); 
n. 218 (pg. 87-88). 

2. illa: ille eleganter personis rebusque notis apponitur, quas 
signate notare volumus (cfr. Issele, De Latinorum sermone, n. 89, 
adn. 2, c; P.AOLr, Scriver latino, § 96,2, nota; Gandino, Lo stile latino, 
III, 2,11): «Testula illa; «Medea illa»; «Socrates ille». «Incredibilis 
apud Tenedum pugna illa navalis» Cic. pro Arch., 9,21. «Themistoclem 
illum, summum Athenis virum, dixisse ajunt»... pro Arch., 9,20. 

Saepe pron. ille aliis vocibus inseritur ut iis major addatur vis: 
«Quam multos scriptores rerum suarum magnus ille Alexander se- 
cum habuisse dicitur» Ctc. pro Arch., 10,24. «Meus ille discessus» 
Cic. pro dom., 25. — Ac praesertim apponitur inter adjectivum et no¬ 
men proprium, ne adjectivum nomini proprio proxime adhaereat 
—quod vitant Romani—: «Sapiens ille Socrates»; «Fortissimus ille 
Achilles»; «Magnus ille Alexander» (cfr. Issele, n. 6, adn. 1; n. 89, 
adn. 2). 

3. hora (= tempus ); hoc sensu in primis adhibent poetae: «Abiit 
hora » Terent. Eum. 2,3,50. «Et mihi forsan, tibi quod negarit / Por¬ 
riget hora » Horat. Carm., 2, 16,31-32. 

2. TAN DESEADA DE TODAS LAS GENTES — TANTO DESI¬ 
DERATA DA TUTTE LE GENTI: ab omnibus gentibus tam vehemen¬ 
ter exoptata. 

Animadvertas oportet: 1. gens [ nacion, raza (pueblo) — nazione, 
razza (popolo) — nation, race J: «Quem unum ex cunctis delegissetis, 
ut eum omnibus omnium gentium bellis... praeponeretis» Cic. pro leg. 
agr., 2,9,23. -Gens latius extenditur quam natio; differunt enim sicut 
genus et species; et significant quemcumque hominum coetum, ori¬ 
ginis tantum communione congregatum. Gens plures nationes in se 
complectitur; gens et natio physico et ethnographico, ut ajunt, sensu, 
populus vero et civitas politico sensu accipiuntur Forcellini, s. v. 
gens; cfr. Barrault, Traite des synonymes de la langue latine, n. 792; 
Berger, Stylistique lat., § 5, pg. 62; Paoli-Casini, Index emendatae 
latinitatis, pg. 36). -Potes, si vis, unam notionem duobus exprimere 
verbis ad majorem vim tribuendam: nationes et gentes (cfr. Gandino, 
Lo stile lat., I, 2,27; IX, 1,21). 

2. tam vehementer: adverbium hisp. tan (ital. tanto, cost) saepe 
muy respondet (ital. tanto, assai), atque adjectivo vel adverbio —qui¬ 
bus praeponitur— significationem superlativi tribuit: «Caesar, homo 
mitissimus atque lenissimus » Cic. in Catii., 4,5,10 | hombre de ca- 
racter TAN manso y dulce]. «Descriptio civitatis sapientissime con¬ 
stituta» Cic. pro Sest., 65,137 \con TANTO juicio, TAN sabiamente). 

-Ergo, ut ex allatis exemplis colligitur, ubi Romani superlativum ad¬ 
hibuerunt (mitissimus, lenissimus, sapientissime), nos interdum ad¬ 
verbiis tan, muy (tanto, cosi, assai) utimur. 

3. Latine tam usurpatur praesertim cum hoc adverbio res nota 
vel supra memorata adnotatur, aut cum pronomini hic subjungitur: 
«Ex locis tam longinquis tamqxxe diversis» Cic. de imper. Pomp., 
16,46. « Haec tam brevis vita») «hic tantus labor»; «hi tam varii ca¬ 
sus»; «in tam diversis rebus» (vel etiam: «in diversissimis rebus»). 

Locutionem igitur in latinum bene convertes, si superlativum aut 
adverbium tam —praepositum adjectivo vel adverbio positivo — ad¬ 
hibueris; concinnitatem tamen serva, et unam aut alteram in mem¬ 
bris adhibe formam. -Ceterum, scriptores interdum pro superlativo 
utuntur maxime, tantopere, magnopere, adeo, vehementer. 

4. exoptata: exoptare 'est vehementer optare' (Stephanus); 'val¬ 
de, optare, expetere, valde desiderare’: «Nunc ea cognosce quae ma¬ 
xime exoptas» Cic. ad Qu.fr., 1,2,5. 

5. Nonnullorum verborum participia praeterita in adjectiva mu¬ 
tata sunt et ideo gradum habent superlativum: «Ut exoptatum inimico 
nuntium primus afferret...» Cic. pro Rose. Amer., 6,19 «In maxima 
laetitia et exoptatissima gratulatione unum... defuisse» Cic. ad Att., 
4,1,2. 

3. TAN ESPERADA DE TODOS LOS SIGLOS — TANTO ATTE- 
SA IN TUTTI I SECOLI: omnibus aetatibus tam avide exspectata. 
Attento animo perpende; 1. omnibus aetatibus, praecisa praeposi¬ 
tione in; exprimitur enim «quanto tempore» exspectaretur, qui «abla¬ 
tivus temporis» a grammaticis ablativus instr ument alis habetur. 

Verbum siglo (epoca, generacion) ital.: secolo, epoca; gal.: siecle, 
ipoque, generation) longum temporis spatium idque indefinitum va¬ 
let; quo sensu aetas aut tempora usurpantur: «Et jam heroicis aeta¬ 
tibus (en los siglos heroicos) Ulixem et Nestorem accepimus et fuisse 
et habitos esse sapientes» Cic. Tuse., 5,3,7. «Nostra aetas multas vic¬ 
torias vidit» (« nuestro siglo ha sido testigo de muchas victorias») Cic. 
pro Mil. 28,77. «Vir ut temporibus illis doctus» Cic. Brur., 28, 107 
(para su siglo). 

2. exspectata: «exspectare significat 'praestolari': quia dum ven¬ 
turum aliquem praestolamur, frequenter aspicere solemus an ve¬ 
niat» (Stephanus). «Ad mediam usque noctem exspectare» (cfr. Ho- 
rat. Serm., 1,5,83) «Quid hostes consilii caperent, exspectabat» Caes. 
de B. G., 3,24,1 «Avidissime civitas exspectat...» Cic. Phil, 14,1. 

4. TAN PROMETJ DA EN TODOS LOS TIEMPOS — TANTO 
PROMESSA IN TUTT / TEMPE: omnibus temporibus totiens promis¬ 
su. In quibus adnota: 1. omnibus temporibus, ut supra sub 3,1 = om¬ 
nibus aetatibus: quae eadem fere significant, et ad quandam mem¬ 
brorum concinnitatem apposuit P. Granata, et in conversione latina 
retinenda sunt. 

2. totiens [toties]: ita latine reddere possumus, cum in hoc mem¬ 
bro haec insit vis voci tan; quo bina membra simili concinnitate or¬ 
nantur: tam vehementer - tan avide / totiens - adeo; si tamen placet, 
converte: tam liberaliter promissa, sed subtilis quaedam notio 
additur. 

5. TAN CANTADA Y CELEBRADA EN TODAS LAS ESCRITU- 
RAS DIVINAS — TANTO CANTATA E CELEBRATA IN TUTTE LE 
ESCRITURE DIVINE: omnibusque litteris divinis adeo praedicata 
atque concelebrata. -Adeo hoc sensu [ = eo usque, usque eo] non 
numquam apud scriptores latinos legimus; cfr. Gandino, Lo stile lat., 
VII, 1,13; Paoli, Scriver lat., § 178,3, d, pg. 271. 

2. praedicata: praedicare 'est de aliqua re saepe ac palam dice¬ 
re, sermone celebrare, commemorare’: «Nostra semper feretur et 
praedicabitur... pugna illa navalis» Cic. pro Arch., 9,21. 

3. Concelebrata: concelebrare dicitur 'de iis quae litteris tradita 
vulgantur et nota omnibus redduntur' (Forcellini). «Per orbem 
terrarum fama ac litteris victoriam ejus diei concelebrabant» Caes. 
de b. civ., 3,72,4. -In qua Caesaris sententia fama ac litteris ablativus 
«instrumenti seu medii» habentur; isque ablativus simili ratione in 
hoc orationis membrum transferri potest (omnibus litteris divinis). 
-Neque tamen absonum esset praepositionem in addere —ut est in 
primigenio textu—, qua locus, ubi haec hora concelebratur, defini¬ 
retur. 

6. LLEGO AQUELLA HORA — ARRIVO QUELL’ORA: illa tan¬ 
dem advenit hora. Mutato ordine superioris sententiae, illa praecedit 
et ab hora sejungitur ut rem notissimam et desideratissimam expri¬ 
mamus; cui ad majorem vim conferendam tandem apponi potest. 
«Illa tamquam cygnea fuit L. Crassi vox et oratio Cic. de orat., 3,2,6. 
«Tua illa praeclara in rem publicam merita » Cic. ad jam., 11,12,1. 

7. LA SALUD DEL MUNDO — LA SALUTE DEL MONDO: salus 
mundi, — hominum salus —. Salus - mundus sunt voces a christianis 
novo auctae sensu, a quo recedere non debemus. Attamen mundus 

—qui aliis quoque significationibus a christianis cumulatus est, ut 
alias dicemus— hic aptius, ad veterum rationem, in « hominum salus» 
converti potest. 

8. EL REPARO DEL CIELO — LA RIPARAZIONE DEL CIELO: 
caeli recuperatio. Recupero, recipero est 'rem amissan recipere, jac¬ 
turam reparare’ (Forcellini, s.v.). «Ita praeclara est recuperatio li¬ 
bertatis» Cic. Phil., 10,10,20. 

Salus mundi / caeli recuperatio: vocabula aut membra saepe or¬ 
dine diverso exprimuntur, neque orationis concinnitatem consequun¬ 
tur, sed vocabula alia aliis adverso ordine opponuntur: quae ordinis 
ratio chiasmus dicitur: 

«Sententiarum 
elegantia 
«Ratio nostra 
pugnat 
«Cornibus 
apri 
morsu. 


gravitas, 

orationis. 

consentiat 

oratio». (Cic. de fin., 3,3,10). 

tauri 

dentibus, 

leones se tutantur». 


-Chiasmus a P. Springhetti (Lexicon linguisticae et philologiae , 
Romae 1962, s.v.) ita explicatur: «Est dispositio decussata ad lit¬ 
terae figuram (xiaaubg), ita ut binae voces binis vocibus oppositae, 
adverso ordine in altero membro conjungantur». 


9. LA VICTORIA DEL DEMONIO — LA VITTORIA DEL DEMO- 
NIO: de daemone victoria. -Victoria de, ex: «de Vejentibus» Liv., 5,15; 
«de ducibus romanis» Liv., 30,30; «Domitii ex Avernis» Vellej., 2,10,2. 


10. EL TRIUNFO DE LA MUERTE Y DEL PECADO — IL 
TRIONFO DELLA MORTE E DEL PECCATO: de morte atque de pec¬ 
cato triumphus. Cfr. «Derideatur de rege Pyrrho triumphus M. Curii» 
Cic. pro Mur., 14,31. «Ages victor ex inimicorum dolore triumphum 
justissimum» Cic. ad fam., 3,10,1. -De morte ac de peccato triumphus: 
praepositio iteratur {de, ex, in, pro, ad...) ante substantiva conexa 
cum singula proprium ac singularem habent sensum, quo ab aliis 
differunt aut separantur; idque in primis fit cum substantiva, itera¬ 
tis particulis {et-et, aut-aut, nec-nec, vel-vel), conjunguntur; «De 
benevolentia ac de libertate dicetur» Cic. de off., 1,14,42. «Permulti 
et ex urbe et ex agris» Ctc. in Cat., 2,10,21. «Ut eorum et in bellicis 
rebus et in civilibus officiis vigeat industria» Cic. de off., 1,34. 

Cfr. Berger, S tylistique lat., § 56, 1.", pg. 187-188; IsselS, De Lati¬ 
norum sermone, n. 234, p. 160-161. 

11. POR LA CUAL LLORABAN Y SUSPIRABAN LOS OEM IDOS 
Y DESTIERROS DE TODOS LOS SANTOS — PER LA QUALE PIAN- 
GEVANO E SOSPIRAVANO TUTTI 1 SANTI ESULI E GEMENTI: 
quam omnes sancti in exilio gementes effusis lacrimis exoptabant... 

Substantiva, quae res abstractas aut vita carentes significant, ut 
subjecta verborum —quibus actio aut animi vis exprimitur— Romani 
fere non adhibent; sed orationem nostram activam in passivam, aut 
in similem convertunt. «Dolore impedior» [me impide el dolor]. 
«Victus est Xerxes consilio Themistoclis». Nep. Them., 4,5 [el consf- 
jo de Temistocles vencio a Jerjes J. «Virtute ad summos honores per¬ 
venit» [la virtud Io elevo a los cargos mas elevados]. «Casu omnia 
eveniunt» [la sorte decide di tutto J. «Res humanae divino consilio 
geruntur» [la Provvidenza indirizza il corso delle azioni umane]. 
«Hic liber est; hoc libro agitur» [este libro trata]. 

Cfr. Berger, Stylist. lat.. 105,2, pg. 284; Paoli, Scriver lat., § 307, 
pg. 489-490; Issele, De Latinorum serm., 28. 

Totam igitur orationem convertes: Quam omnes sancti in exilio 
gementes effusis lacrimis prosequebantur atque vehementer exopta¬ 
bant (exspectabant). 

De orthographia vocis exilium, ex(sfilium, cfr. Ernout-Meillet, 
Dictionn, etymologique de la langue lat., s. v. 

12. ERA LA MEDIA NOCHE — ERA MEZZANOTTE: media nox 
erat. Cfr. «Provecta nox erat » Tacit. Ann., 13,20; a qua parum dif¬ 
fert: «instabat media nox». 

13. MUY MAS CLARA QUE EL MEDIODIA — MOLTO PIU CHIA- 
RA CHE IL MEZZOGIORNO: luce meridiana multo splendidior. 

1. Splendet [splendidum est] quod 'vivido lucis fulgore illumi¬ 
nat, fulget’; quam «lucis» notionem ut subtilius designes, aptius, ut 
videtur, pro « meridie » lucem meridianam dices. 

2. Comparativus ablativo semper effertur —neque in quam mu¬ 
tari potest— in locutionibus quibus qualitas in summo gradu expri¬ 
mitur quaeque ad maximam ipsius rei notionem refertur: meile dul¬ 
cior; quid vere jucundius? luce clarior; melius, citius spe, opinione, 
exspectatione... Cfr. Ernout-Thomas, Synt. lat., § 195, pg. 168. 

3. multo splendidius: cfr. Caes. de B. Gal., 1,6,2: (Alterum iter) 
«multo facilius atque expeditius...». 

14. CUANDO TODAS LAS COSAS EST AB AN EN S1LENCIO — 
QUANDO TUTTE LE COSE STAVANO IN SILENZIO: cum omnia si¬ 
lebant. Tacere opponitur verbo loqui; silere autem contrarium est 
strepere, sonare: «Silet aequor» Verg., Bucol., 9,57 «Silent late loca» 

Id. Aen., 9, 190. « Silent leges inter arma» Cic. pro MU., 10. «Nec 
ceterae nationes silebant» Tac. Hist., 3,47. 

15. GOZABAN DEL SOSIEGO Y REPOSO DE LA NOCHE QUIE¬ 
TA — GODEVANO LA TRANQUILLITA E RIPOSO DELLA QUIETA 
NOTTE: placidae noctis quiete ac tranquillitate perfruebantur. 

1. quies dicitur, in aliis: de somno, de pace, de aere, de ventis 
(cfr. Plin, 18,231); de requie per noctem. 

2. tranquillitas: de mari, de pace, de animo; tranquillus est 'se¬ 
renus, placidus'. 

3. placidus: 'serenus, sine turbatione'. 

4. perfrui: 'est plene, cumulate, perfecte frui'. 

16. EN EST A NOCHE TAN DICHOSA — IN QUESTQRA TAN¬ 
TO FORTUNATA: confer quae supra dicta sunt de adverbio tan in 
latinum convertendo; dichosa = fausta, nam faustus —a 'favendo'— 
dicitur in primis de eo quod 'favore divino cumulatur': «Horribilem 
illum diem aliis, nobis faustum putemus» Cic. Tuse. 1,118. -Praefi- 
ciesne in voci horae? 

17. SALE DE LAS ENTRANAS VIRGINALES A ESTE NUEVO 
MUNDO EL UNIGENITO HIJO DE DIOS, COMO ESPOSO QUE SA¬ 
LE DEL TALAMO VIRGINAL DE SU PURI SIM A MADRE — USCI 
DAL VENTRE VERGINALE IN QUESTO NUOVO MONDO IL FI- 
GLIO DI DIO, COME SPOSO CHE ESC E DAL LETTO VERGINALE 
DELLA SUA PURISSIMA MADRE: quam sententiam magno commo¬ 
do tuo latine reddes; id tantum nota: 

1. sale: exeo - exire. 

2. entrahas: viscera, um, vel hic aptius: sinus, us. 

3. virginales: virginalis, quod adjectivum jam apud antiquos 
scriptores (Plautum, Ciceronem...) et Ecclesiae Patres scriptum legi¬ 
mus; genetivo (virginis) uti quoque poteris. 

4. de mundo cfr. quae supra, adn. 7 a , diximus; hoc tamen loco 
novo Christianorum sensu cumulatur. 

5. como: ut. 

6. esposo: sponsus is proprie dicebatur 'qui uxorem ducturus 
erat ac se ducturum spondebat'. Qui sensus huic loco aptissimus est, 
cum Christus Dominus e Virginis sinu quasi ad nuptias —in magnum 
redemptionis opus— procedat. Nomen vero sponsi saepe apud Eccle- 

siae Patres et in sacra liturgia symbolice cum thalamo Virginis con¬ 
jungitur: «Sicat sponsus procedit de thalamo suo, id quodam inef¬ 
fabili conjugio copulatum est» Aug. Serm., 192,3. « Tamquam sponsus 
procedens de thalamo suo Deus Dominus... inluxit nobis. Sacramen. 
Leon.; cfr. Psalm. 18,6 (cfr. Blaise, Dictionnaire des auteurs chret., 
Turnhout 1954, s. v. sponsus et thalamus). -Ceterum, apud Hispanos 
et Italos voce esposo - sposo non tantum vir, maruus designatur, sed 
et is que «sponsali vinculo seu promissione» sponsam se ducturum 
spopondit. 

7. sale: exire, procedere. 

8. talamo: thalamus, i. 

18. PUES EN ESTA TAN DICHOSA HORA — IN QVESTVRA 
DUNQUE...: hac igitur fortunatissima hora. Et bene nota: 1. ergo et 
igitur «logicam» ex supra dictis conclusionem inferunt; igitur saepis¬ 
sime postponitur ut enclitica. 

2. fortunatus est 'cui fortuna arridet, qui in summa est felicita¬ 
te'; vel: « hac tam fausta = hac faustissima hora». 

19. AQUELLA OMNI POTENT E PALABRA DE DIOS... — QUEL- 
LO OMNIPOTENTE VERBO DI DIO...: omnipotens illud Dei Verbum 
a regalibus caeli sedibus in hunc aerumnarum nostrarum locum... 

Et nota: 1. aptissime interseri inter substantivum et adjectivum 
voces —vel propositiones— quae ab illis pendent: «omnipotens Dei 
verbum»; «a regalibus caeli sedibus»; «in hunc aerumnarum nostra¬ 
rum locum»; ita Cicero: «Illos de re publica libros» Brut., 59; «In 
summis quae nos urgent necessitatibus» 

2. a regalibus sedibus: sedes: 'locus sedendi, sella, cathedra'; sae¬ 
pius singulari numero effertur, sed cum de populorum sede, de mor¬ 
tuis, de dis sermo est, pluralis usurpari solet: alias sedes petere, quae¬ 
rere; sedibus pelli; superae, beatae sedes. 

3. quamquam aerumnae nomen aurea aetate antiquitatem sapie¬ 
bat, illo tamen saepe usus est Tullius (Tuse. 4,8,18; de fin. 2,35; ad 
fam., 14,1,1; ad Att., 3,8,2...), quod et nos hoc loco facere possumus 
(cfr. de voce, Ernout-Meillet, Diction. etymol. de la l. tat., s. v.; 
Ernout, Philologica, I, p. 33; Krebs-Schamlz, Antibarbarus, s. v.). 
Quod si tibi religio est, miseriam aut laborem libenter usurpa. 

4. nostrarum aerumnarum: ut oppositio appareat inter «regales 
caelis sedes» —id est summam caeli felicitatem— et « hunc aerum¬ 
narum locum» —id est terram nostram miseriis plenam—, voci aerum¬ 
narum possessivum nostrarum adjungendum videtur. 

5. vestido: indutus, a, um: cfr. «Beluae forma hominum indutae». 
Cic. pro Sull., 76. 

6. aparecio: appareo, apparere: «Illa vis non apparet nec cernitur 
Cic. pro Mii, 84 «(Anguis) Sullae apparuit immolanti» Cio. de div., 
2,65. «Nec appariat hostis» Liv., 21,25,11. 


Josephus M. Mir, C.M.F. 

In Instituto Pontificio Altioris Latinitatis Professor 
In urbe ROMA 

NOMINA GEOGRAPHICA 


Geographica nomina proponuntur ex actis Apostolicae Sedis 
( = AAS) deprompta et collecta, ex quibus appareat, quam rationem 
curiales romani in nominibus propriis latine reddendis aliquatenus se¬ 
quantur. Adnotandum est autem ibi tantummodo, ubi nomina nova et 
rara et propter novitatem et raritatem nimis inusitata ex actis Apos¬ 
tolicae Sedis (aliisve libris) afferuntur, numeros voluminum et anno¬ 
rum et paginarum indicari et addi. 

Abiila, -ae; Abulensis, -e (AAS 54 [1962J 566 sq.) = Avila 
Aequatoria, -ae; Aequatorianus, -a, -um = Ekuador 

Africa, -ae (Orientalis, Occidentalis, Meridionalis, Septentrionalis, Cen¬ 
tralis, Media; Media Occidentalis, Media Orientalis; Medio-Africa- 
nus,-a,-um ASS 58 [1966] 553) = Afrika 

Agana,-ae; Aganensis,-e (AAS 58 [1966] 428) = Agana 

Alanopolis, -is; Alanopolitanus, -a, -um = Allentown 

Alaska, ae; Alaskanus,-a,-um (AAS 58 [1966] 615 sq.) Cf. Latinit. 14 
(1966) 101: Alasca, AlSscanus -a, -um = Alaska 

Alcantara,-ae; Alcantarinus -a,-um = Alcantara 

Algeria, -ae; Algeriensis, -e = Algerien 

Am&rica Latina (AAS 58 [1966] 635) = Lateinamerika 

Ancoragia,-ae (?); Ancoragiensis,-e (AAS 58 [1966] 615) Cf. Latinit. 14 
(1966) 101: Ancoraria,-ae = Ancorage 

Antverpia, -ae (Antverpa, -ae); Antverpiensis, -e = Antwerpen 
Argentinia, -as (ArgentTna, -a); incolae: Argentini, -orum adi.: Argenti- 
nus, -a, -um (AAS 57 [1965] 334; 58 [1966] 473) 

= Argentinien 

Asia,-ae (maior: AAS 58 [1966] 130; orientalis, minor) 

= Asien 

Australia,-ae (AAS 55 [1963] 50) = Australien 

Balearicum mare (AAS 54 [1962] 708); cf. ThLL II 1868, 16 sqq. 

= Balearisches Meer 

Bambarium,-i (?); Bambarilanus,-a,-um (AAS 58 [1966] 553) 

= Bambari (Africa) 

Bamberga,-e; Bambergensis, -e (AAS 58 [1966] 655 

= Bamberg 

Banatus,-i f. (AAS 53 [1961] 510) = Banat (Hungaria) 

Bangkokum,-i (?); Bangkokensis,-e (AAS 58 [1966] 555) Latinius: 
Bancocum, Bancocensis,-e = Bangkok 

(Thailandia) 

BarTna, -ae; Barinensis,-e (AAS 58 [1966] 417 sq.) 

= Barinas 

Bauropolis (?); Bauropolitanus,-a,-um (AAS 57 [1965] 141 sq.) 

= Bauru 

BeroIInum, -i, Berolinensis, -e = Berlin 

Bhagalpura (?),-ae; Bhagalpurensis,-e (AAS 58 [1966] 398 sq.) Lati¬ 
nius: Bag£lpura, Bagelpurensis,-e = Bhagalpur (India) 

Birmania, -ae (AAS 53 11961 ] 651) = Birma, Burma 

Blantyra, ae; Blantyrensis,-e (AAS 58 [1966] 257 sq., 599) 

= Blantyre (Africa 
orientalis) 

Bogota, ae; Bogotensis,-e (AAS 58 [1966] 504) = Bogota 
Bolivia,-ae; Bolivianus,-a,-um (AAS 58 [1966] 311) 

= Bolivien 

Bombaya,-ae; Bombayensis,-e (AAS 57 [1965] 113 sqq., 301) 

Cf. Latinit. 14 (1966) 9: Bombaia, -ae = Bombay 
B6nus Aer; Bonaerensis,-e (AAS 57 [1965] 334) Cf. Pal. Lat. n. 174: 

31 (1961) 95: Bonaeropolis = Buenos Aires 

Bostonia,-ae; Bostoniensis,-e (AAS 58 [1966] 563) 

= Boston 

BrasIHa,-ae; Brasilianus,-a,-um, Brasiliensis,-e (AAS 58 [1966] 245. 

263 sq., 551) = Brasilien 

Brasiliapolis; Brasiliapolitanus,-a,-um (AAS 55 [1963] 26 sq.) Cf. Pal. 

Lat. n. 174: 31 (1961) 95: Brasiliopolis = Brasilia (caput) 
Burundia,-ae (AAS 58 [1966] 443); Burundiensis, Burundianus (?) 

= Burundi 

Calcutta,-ae; Calcuttensis,-e (AAS 58 [1966] 398 sq.) 

— Calcutta 

California,-ae (AAS 54 [1962] 839 sq., 58[1966] 621) 

= Kalifornien 

Camboja,-ae (AAS 57 [1965] 159), Cambogia,-ae; Cambogiensis,-e 
(AAS 58 [1966] 426. 545) 

Latinius: Cambodsa, -ae; Cambodsanus, -a, -um 

= Kambodscha 

Cambria, -ae (AAS 58 [1966] 609 = Wales (Anglia) 

Canadia,-ae (AAS 55 [1963] 221 et Bacci), Canada,-ae (AAS 58 [1966] 
240 sq., 518, 595 sq., 616); Canad(i)ensis,-e = Kanada 
Caraca,-ae; Caracensis,-e (AAS 54 [1962] 468; 58 [1966 | 419 sq.) 

= Caracas 

CSxia,-ae; CaxTensis, -e (AAS 58 [1966] 594) = Caxias 

Ceyl6nla, -ae; (AAS 57 [1965] 278) = Ceylon 

Chenla,-ae; Chenianus,-a,-um (AAS 58 [1966] 131 sq., 151) Kenya,-ae 
(AAS 53 [1961] 355) 

Cf. Latinit. 12 (1964) 50: Chenia, Chenianus,-a,-um 

= Kenia 

Chicagia,-ae; Chicagiensis,-e (AAS 58 [ 19661 107 sq.) Latinius: Tsica- 
gia,-ae (?) cf. Latinit. 14 (1966) 106: Chicagum,-i ( fortasse melius: 
Tsicagum,-i) = Chicago 

Chihiiahua,-ae; Chihuahucnsis, -o (AAS 58 | 19661 623) 

= Chihuahua 

Chilia,-ae; Chiliensis, -e, Chllensls, -e (AAS 57 [1965] 334; 58 [19661 
344 sq.) = Chile 

Chiquava,-ae; Chiquavanus,-a,-um ( AAS 58 [1966 | 257 sq.) 

— Chikwawa 

(in Africa orientali) 

Chuncheonum,-i (?); Chuncheonensis,-e (AAS 58 [ 1966 | 126) 

Latinius: Tsuntsonum, Tsuntsonensis,-e 

= Chun Cheon (Corea) 

Clevelandia, -ae; Clevelandiensis,-e, Clevelandensis,-e (AAS 57 [1966] 
282) = Cleveland 

Columbla, -ae; Columbianus,-a,-um (AAS 58 [1966] 504) 

= Kolumbien, 
Colombia 

Congus,-i /; Congolensis,-e (AAS 57 [1965] 160 sqq.; 320; 58 

[1966] 50) = Congo 

Cor£a (Corea),-ae; Coreanus,-a, -um (AAS 54 [1962] 552-555; 58 
[1966] 617) = Korea, Corea 

Costarica,-ae; Costaricensis,-e (AAS 54 [1962] 422-424) 

= Costarica 

Czestochovla,-ae; Czestochoviensis,-e (AAS 57 [1965] 255.282; 58 
[1966] 209. 444. 548) = Tschenstochau, 

Czestochowa 

Dahomeya,-ae; Dahomeyensis,-e (AAS 54 [1962] 720) Latinit. 12 
(1964) 46 sq.: Dahomeia, Dahomeianus,-a,-um 

= Dahomey 

Dakara,-ae; Dakarensis,-e (AAS 58 [1966] 619) Latinit. 12 (1964) 55: 

Dacaria, (-iensis ?) = Dakar 

Dallasium, -; Dallasensis,-e (AAS 58 [1966] 166) melius: Dallasum (?) 

— Dallas 

Daressalaamum (?); Daressalaamensis,-e (AAS 57 [1965] 209 sq.) 
Latinius: Daressalamum,-i, Daressalamensis,-e Cf. Latinit. 12 
(1964) 57: Irenopolis = Dar-es-Salaam, 

Daressalam 

Diacova, -ae; Diacovensis,-e (AAS 58 [1966] 568) 

= Djakovo 

Edimburgum,-i; Edimburgensis,-e (AAS 58 [1966] 609) 

= Edinburg 

Ess^ndla, -ae; Essendiensis, -e = Essen 

Eyst£tta, -ae; Eystettensis,-e (AAS 57 [1965] 306; 58 [1966] 447) 

= Eichstatt 

Fada Ngurma, -ae (?); Fada Ngurmaensis, -e (AAS 57 [1965] 213 sq.) 

= Fada N’Gourma 

Finnia,-ae; incolae: Finni, -orum; adi. Finnicus,-a,-um (AAS 58 [1966] 
205. 371) = Finnland, Finlandia 

Foedaratae Civitates Americae Septemtrionalis (AAS 58 [1966] 424 
sq., 428), Foederatae Americae Septemtrionalis Civitates (AAS 58 
[1966] 563. 615), Civitates Foederatae Americae Septentrionalis 
(AAS 58 [1966] 665); cf. Walde-Hofmann, Latein. etymolog. Wor- 
terbuch, vol. II, Heidelberg 1954, pag. 518: septentriones. 

= USA 

Foederatae Brasiliae Civitates (AAS 57 [1965] 183) 

= Brasilien 

Foederatae Germaniae Civitates (AAS 57 [1965] 175) 

= Bundesrepublik 
Deutschland 

Foederatae Indiae Civitates; Foederatae Civitates Indiae (AAS 57 
[1965] 116-119) = Indien 

(Bundesrepublik) 

Gedania,-ae; Gedanensis,-e (AAS 58 [1966] 472 sq.) Sleumer: Ge- 
danum = Danzig 

Germania Foederalis (foederatica: Holzer), Germaniae res publica 
foederalis = Bundesrepublik 

Deutschland 

Glasgua,-ae; Glasguensis,-e (AAS 58 [1966] 103) Sleumer: Glasgovia, 
Glasgoviensis, -e = Glasgow 

Gnesna,-ae (Gncsma,-ae); Gnesnensis,-e (AAS 57 [1965] 282) 

= Gnesen 

Guadalupa,-ae (?); Guadalupensis,-e (AAS 58 [1966] 475 sq.) Guada- 
lupanus, -a, -um = Guadalupe 

Guamum,-i (?); Guamensis,-e (AAS 58 [1966] 428) 

= Guam 

Guarilpuava, -ae; Guarapuavensis,-e (AAS 58 [1966] 551 ) Latinius: Va- 
rapuava (-ensis) = Guarapuava 

Guatlmalia, -ae (Guatimala,-ae: AAS 54 [1962] 497 sq.); Guatimalen- 
sis,-e (AAS 57 [1965] 284) = Guatemala 

Gulua, -ae (?); Guluensis,-e (AAS 58 [1966] 128) 

= Gulu 

Guyana Britanniensis (AAS 46 [1954] 551) Latinius: Guiana,-ae 

= Britisch Guyana 

Haedicollis,-is; Haedicollensis,-e (Latinit. 4 [1956] 121) 

= Kitzbiihel 

HaTtia,-ae; Haltianus,-a,-um (AAS 58 [1966] 664) 

= Haiti 

Hibero-America,-ae (AAS 57 [1965] 348) = Lateinamerika 

Hoima, -ae; Hoimanus, -a, -um (AAS 58 11966 j 423) 

= Hoima 

Hollandm,-ae; inc.: Hollandi,-orum; adi.: Hollandicus,-a,-um 

= Holland 

Honduria, -ae; Honduriensis, -e = Honduras 

Iapoma, -ae; inc.: Iapon, -onis m.: cf. Miccinelli, Carolus, Purioris 
Latinitatis exempla causarum postulatoribus oblata, Romae 1962, 
pag. 48; Sleumer, Kirchenlateinisches Worterbuch, Limburg/Lahn 
1926, pag. 399. adi.: Iaponensis,-e; Iaponiensis,-e (AAS 58 [1966] 
630 sq.) = Japan 

Iaroslavla,-ae; Iaroslaviensis,-e (AAS 58 [1966] 628) 

= Jaroslaw (Polonia) 

Ibarra,-ae; Ibarrensis,-e (AAS 58 [1966] 124 sq.) 

= Ibarra 

India,-ae; Unio Indiana (AAS 53 [1961] 654) 

= Indien (Union) 

Status Indianus (AAS 54 [1962] 868) = Indianerstaat (?) 

Indonesia,-ae; Indonesianus,-a,-um (AAS 58 [1966] 132. 512) 

= Indonesien 

Indoslna,-ae; Indosinensis,-e (AAS 49 [1957] 897; 50 [1958 ] 109 sq.) 

= Indochina 


Ingolstadium, -i; Ingolstadiensis,-e (AAS 57 

insula Celebesia 

insula Formosa 

insula lava 

insula Madagascarla 

insula Minoricensls 

insulae Molucae (Moluccae) 

insulae Philippmae; Philippinus, -a, -um 

insulae Salomonicae 

insulae Sundae minores 


[1965] 306) 

= Ingolstadt 
= Celebes 
= Formosa 
= Java 

= Madagaskar 
= Menorca 
= Molukken 
= Philippinen 
= Salomoninseln 
= Kleine Sundainseln 


Ioannesburgum,-i; Ioannesburgensis,-e (AAS 58 [1966] 547) Latinius: 

Iohannisburgum, Iohannisburgensis,-e = Johannesburg 
Ipiala,-ae (?); Ipialensis,-e (AAS 58 [1966] 45) = Ipiales 
Irania,-ae; Iranianus,-a,-um (AAS 58 [1966] 330 sq.) 

= Iran 


Iraqui,-ae; Iraqucnus,-a,-um (ut dicio Iraquena) (AAS 53 [1961] 584- 
586; ci;. ibidem: fines syro-iraqueni), Irachla,-ae (Petrus Bruno, 
Olympia XII, Romae 1961, p. 12) = Irak 

Iscla, (-ae ?); Isclanus,-a,-um (AAS 58 [1966] 198) 

= Ischia 


Islandla,-ae (AAS 21 [1929] 659); Islanda,-ae (Ephem. Liturg. 76 [1962] 
386; ibidem: Missale latino-islandicum) = Island 

Israelia,-ae; Israelianus,-a,-um (Statio radiophonica Vaticana, 21. 3. 

1959, 17.30") = Israel (Staat) 

Isthmus Americanus = Landenge von 

Amerika (Panama) 

Itabira,-ae; Itabirensis,-e (AAS 58 [ 19661 263 sq.) 

= Itabira 

Iugoslav!a,-ae (AAS 58 11966] 568) = Jugoslavvien 

Kabale,-es (-a,-ae) ?; Kabalenus,-a,-um (AAS 58 [1966] 585) Latinius: 

Cabala, Cabalenus,-a,-um = Kabale (Uganda) 

Kaolackum,-i (?);Kaolackensis,-e (AAS 58 [ 19661 273 sq.) Latinius: 

Caolacum, Caolacensis,-e = Kaolack 

Karach!um,-i; Karachiensis,-e Latinius: Carachium, Carachiensis,-e 

= Karatschi 

Kvangiua,-ae (?); Kvangiuensis,-e (AAS 54 [1962] 553 sq.) Latinius: 

Quangsua, Quangsuensis,-e = Kwangschu (Corea) 

lacus Abernus (AASS Nov. II 1 [Bruxellis 1894J p. 549, n 58) 

= St. Wolfgangsee 

Lag6sa,-ae; Lagosensis,-e (AAS 57 [1965] 149) Cf. Latinit. 12 (1964) 
53: Lacupolis — Lagos (Nigeria) 

La6sia,-ae; Laosianus,-a,-um (AAS 58 [1966] 554), Laosiensis,-e (AAS 
58 [1966] 259) = Laos 

Leopoldopolis,-is; Lcopoldopolitanus,-a,-um (AAS 58 [19661 

Leopoldopolis,-is; Leopoldopolitanus,-a,-um (AAS 58 [ 1966 ( 50) 

= Leopoldville 

Libanus,-i; Libanensis,-e (AAS 57 [1965] 237) = Libanon 
LTb£rIa,-ae; Liberianus,-a,-um (AAS 58 [ 19661 348 sq.) 

= Liberia (Atrica Oc¬ 
cidentalis) 

LIma,-ae; Limanus,-a,-um (AAS 54 [19621 595.845 sq. 58 [1966] 46) 

= Lima 

Lincium,-i; Linciensis,-e (AAS 57 |1965J 221); antiquitus legitur: 
Lentia,-ae; cf. FORCELLINI, tom. VI (onomasticon), Patavii 1940, 
pag. 100 = Linz (Auslria) 

Llthuanla,-ae; inc.: LithuanT,-orum; adi.: Lithuanus,-a,-um (cf. AAS 58 
[1966] 207) = Litauen, Lituania 

Litus Eburneum = Elfenbeinkiiste 

(Cote d'Ivoire) 

Liverpolium (Liserpalus); Liverpolitanus,-a,-um (AAS 58 |1966| 166) 

= Liverpool 

Londinium. (Londinum); Londin(i)ensis,-e (AAS 54 [ 1962 | 772) 

= London 

Lunaelacus,-i; Lunaelacensis,-e (MGH, script. TV p. 550; AASS Nov. 11 
1, Bruxellis 1894, p. 549), legitur etiam adiectivum: Monseensis,-e 

= Monsee (Austria) 

Macaum.-i; Macaonensis,-e (AAS 57 [1965J 158-160) 

= Macao 

Maecium,-i; Maceiensis,-e (AAS 58 [1966] 431) 

= Maceio (Brasilia) 

Madagascaria,-ae (AAS 58 [1966J 208; Madagascariensis,-e 

= Madagaskar 

Magonta,-ae; Magontanus,-a,-um (AAS 54 [1962] 708 

= Mahon 

Mahenga,-ae (?); Mahengensis,-e (AAS 57 [1965] 209 sq.) 

= Mahenge 

(Africa Orientalis) 

Makenia,-ae (?); Makenensis,-e (AAS 55 [1963] 24) Latinius: Macenia, 
Macen(i)ensis,-e = Makeni 

Malaca,ae; Malacitanus,-a,-um (AAS 57 [1965] 339); de prosodia cf. 

FORCELLINI, tom. VI, pag. 184 = Malaga 

Malaca,-ae; Malacensis,-e (AAS 58 [1966] 259) = Malakka 

Malavla,-ae; Malaviensis,-e (AAS 58 [1966] 477) 

= Malawi 

Manlia, -ae; Manilanus, -a, -um, Manilensis, -e = Manila 
Maracayum,- (?); Maracayensis,-e (AAS 58 [ 1966] 420); melius: Ma- 
racaium, Maracaiensis, -e = Maracay (Venetiola) 

Marianopolis,-is; Marianopolitanus,-a,-um (AAS 58 [1966] 518 sq.) 

= Montreal (?) 

Masanum, - (?); Masanensis,-e (AAS 58 [1966] 617 sq.) 

= Masan (Corea) 

Matrltum, -i; Matritensis,-e (AAS 57 [1965] 150 sq.) 

= Madrid 

Mechlinia,-ae; Mechliniensis, - (AAS 54 [1962] 765) 

= Mecheln 

Mexicalla,-ae (?); Mexicalensis,-e (AAS 58 [1966] 621) 

= Mexicali 

Mexicopolis,-is; Mexicopolitanus,-a, -um (AAS 58 [1966] 475) 

= Mexico (City) 

M£xicum, -i; Mexicanus,-a,-um (AAS 58 [1966] 475 sq., 515) 

= Mexiko 

Minneapolis,-is; Minneapolitanus,-a,-um (AAS 58 [1966] 664 sq.) 

= Minneapolis 

MlnOrlca,-ae; Minoricensis,-e (AAS 54 [1962] 502. 709) 

= Menorca 

Modoetia,-ae (AAS 58 J 1966] 527); Moddiciensis,-e (Ephem. Liturg. 
76 [1962] 489; 75 11961] 377 (Modoetiensis,-e 

= Monza 

Mombasa, -ae; Mombasaensis, - (ASS 57 [1965] 336) 

= Mombasa 

MSngolla,-ae (VOX LATINA IV/1966, p. 4); MongolI,-orum (Statio ra- 
diophonica Vaticana 12.12.1961, 17.30") adi.: Mongoliciis,-a,-um 

= Mongolei 

Monrovia,-ae; Monroviensis,-e (AAS 58 [1966] 349) 

= Monrovia 

Monsvideus, Montisvidei (AAS 58 [1966] 245) Sleumer, op. mem., 
p. 528: Mons Videus = Montevideo 

MorotOa, -ae (?); Morotoensis,-e (AAS 58 [1966] 128) 

= Moroto 

Nagasaquum,-i; Nagasakium,-i; Nagasakiensis,-e (AAS 54 [1962] 837; 
57 [1965] 302) Latinius: Nagasachium, Nagasachiensis,-e 

= Nagasaki (Iaponia) 

N ai robia,-ae; Nairobiensis,-e, Nairobianus,-a,-um (AAS 58 [1966] 132) 

= Nairobi 

Nakornrajasima,-ae (?); Nakornrajasimaensis, e (AAS 58 [1966] 529); 

Latinius: Nacornraiasima = Nakorn-Rajasima 

Neo-Eboracum,-i; Neo-Eboracensis,-e (AAS 57 [1965] 875.890.892) 
Latinit. 14 (1966) 112: Novum Eboracum, Novoeboracensis,-e, 
Neoeboracensis, -e = New York, Neuyork 

Nicaraqua, ae (?); Nicaraquanus,-a,-um (AAS 58 [1966] 497) 

= Nicaragua 

Nigeria,-ae; Nigerianus,-a,-um (AAS 57 [1965] 149) 

= Nigerien 

Nova Aurelia (AAS 54 [1962] 495) = New Orleans 

Nova Guinea (AAS 58 [1966] 268) ( Latinius: Ginea,-ae f.) 

= Neuguinea 

Nova Zelanda,-ae (AAS 54 [1962] 869; 55 [1963] 50); Nova Zelanda,-ae 
(AAS 58 [1966] 269) = Neuseeland 

Novoc6mum,-i (AAS 58 [1966] 527) = Novocomo (?) 

Nouakchottum, - (?); Nouakchottensis,-e (AAS 58 [1966] 57 Latinius: 
Nuacsottum (Nuaxottum), Nuacsottensis,-e 

= Nouakchott 

Nyassa,-ae (AAS 51 [1959] 794 sq.; 53 [1961] 587, Nyassalandia, -ae 
(AAS 53 [1961] 296). Latinit. 12 (1964) 53: Niassa, Niassensis,-e 

= Nyassa (land) 

Oceania,-ae (AAS 54 [1962] 869; 58 [ 19661 269) 

= Ozeanien 

Oceanus Pacificus (AAS 58 [1966] 616) = Pazifik 

Oliveira,-ae; Oliveirensis,-e (AAS 58 [ 19661 432 sp.) 

= Oliveira 

Olomucium, -i; Olomucensis, -e = Olmiitz 

Osloa,-ae; Osloensis, -e (AAS 57 [1965] 281) = Oslo 

Ottiliensis (archiabbatTa, Congregatio Benedictina) (AAS 54 [1962] 
554) = St. Ottilien 

(Bavaria) 

Pachistama, -ae; Pachistaniensis,-e (AAS 58 [ 1966 ] 134.232) 

= Pakistan 

Palmira, -ae; Palmiriensis, -e (AAS 55 f 19631 22) Indorum 

= Palmeira dos Indios 

Palmopolis, -is; Palmopolilanus,-a,-um (AAS 54 [1962] 841 sqq.) 

= Palmares 

Panama, -ae; Panamensis,-e (AAS 57 [1965 ] 154) 

— Panama 

Papuasia, -ae (AAS 58 [1966] 268); Papuasiensis,-e (?) 

= Papua 

Paraquana,-ae; Paraquarianus,-a,-um, Paraguayanus,-a,-um (AAS 54 
[ 1962 | 500; 57 [1965] 348). Latinius: Paraguaianus,-a,-um 

= Paraguay 

Paulopolis,-is; Paulopolitanus,-a,-um (AAS 58 (1966] 665) 

= Saint Paul 
(Minnesota) 

PeramThoa, -ae (?); Peramihoensis, -e (AAS 57 [1965] 210) 

= Peramiho (Tansania) 

P^ruvia,-ae; Peruvianus,-a,-um (AAS 58 [1966] 46.280) 

= Peru 

Phucuonga,-ae (?); Phucuongensis,-e (AAS 58 [1966] 545 sq.) 

= Phu-Cuong 
(Vietnamia) 

Piata, ae (?); Platensis,-e (AAS 58 [1966] 435) 

= La Piata 

Platia,-ae; Platiensis,-e (AAS 54 [1962] 706) 

= Piazza Armerina 

P6loma, -ae; inc.: Pol5nT, -orum; adi.: Polonicus, -a, -um (AAS 58 
[1966] 205-210. 393) = Polen, Polonia 

Portiuncula,-ae (AAS 58 [1966] 631 = Portiunkula 

PortorTca,-ae; Portoricensis,-e (AAS 57 [1965] 284) 

= Puerto Rico 

Portus Herculis Monoeci; Monoecensis,-e (ASS 54 [1962] 527 sq.) 

= Monaco 

Premislia, -ae; Premisliensis,-e (AAS 58 [1966] 628) 

= Przemysl (Polonia) 

Pusanum, -i (?); Pusanensis,-e (AAS 58 [1966] 617) 

= Pusan (Corea) 

Qu£becum, -i; Quebecensis,-e ( cf. AAS 58 [1966] 240 sq.) 

= Quebec, Quebeck 

Quercopolis, -is; Quercopolitanus,-a,-um (AAS 54 [1962] 839), secun¬ 
dum sententiam Iohannis Caroli Pulchrimontani, professoris Di- 
lingani, (epist. 8. 3. 1963) rectius scribitur: Quercipolis (Quer- 
cupolis) = Oakland 

(California) 

Quitum,-i; Quitensis,-e (AAS 58 [1966] 433 sq.) 

= Quito 

res publica Arabica Syriaca (AAS 58 | 1966] 204) 

= Arabische Republik 
Syriens 

res publica Arabica unita (AAS 58 [1966] 203; Latinit. 12 [1964] 
53 sq.) = Vereinigte Arabische 

Republik 

res publica Foederatarum Austriae Civitatum (AAS 58 [1966] 512) 

= Bundesrepublik 
Osterreich 

res publica Foederalis Germanica; res publica Foederata Germaniae; 
Foederata Germanica res publica (AAS 57 [1965] 704-712; 58 
[1966] 447) = Deutsche Bundesre¬ 

publik 

Rhenania,-ae (Septentrionalis) = (Nord-) Rheinland 

Rich(i)mondia,-ae; Richmondiensis,-e (AAS 58 [1966] 664) 

= Richmond 

Rivus Muniensis (AAS 58 [1966] 421 sq.) = Rio Muni 

Rivus Niger (AAS 57 [1965] 280) = Rio Ne(g)ro 

Ruanda,-ae (AAS 54 [1962] 547); Ruandensis,-e 

= Ruanda 

Sahara, -ae (alii: Sahara, alii: Sahara, Arabice: sahra) 

= Sahara 

Saig5num, -i (?); Saigonensis,-e, Saigoniensis,-e (AAS 50 [1958] 109; 
51 [1959] 88 sq.; 58 [1966] 130 sq., 426 sq., 545 sp.); Saigonium,-i 
(AAS 58 [1966] 911) = Saigon (Vietnamia) 

Salisburgum.-i; Salisburgensis,-e (AAS 54 [1962] 435), antiquitus: 

Iuvavum, Iuvavensis, -e = Salzburg (Austria) 

Salvat5ria, -ae; Salvatorianus, -a, -um = Salvador 

Sangaium,-i; Sangaiensis,-e (cf. AAS 38 [1946] 302: in Sciamhaeven- 
si urbe) = Schanghai, 

Shanghai 

Santanderia,-ae (?); Santanderiensis,-e (AAS 57 [1965] 284) 

= Santander 

Scatinavia (PLIN. nat. 4,96) = Skandinavien 

S£n£galia, -ae; Senegaliensis,-e, Senegalensis,-e (AAS 54 [1962] 731; 
58 [1966] 273 sq., 349, 557, 619; Latinit. 12 [1964] 55) 

= Senegal 

Seulia,-ae (Seulum,-i); Seulensis,-e (AAS 54 [1962] 553 sq.) 

= Soul, Seul (Corea) 

Sinus Californiac (AAS 58. [19661 621 = Bucht von 

Kalifornien 

Southvarcum, -i; Southvarcensis,-e (AAS 58 [1966] 260-262) 

= Southwark 

Steinfeldia, -ae; Stcinfeldensis, -e = Steinfeld 

Sudanus, -i (/); Sudanensis,-e cf. Latinit. 12 (1964) 56: Sudania, Su- 
daniensis, -e = Sudan 

Suetia,-ae (minus recte: Suecia); inc.: Sueti,-orum; adi.: Sueticus, a, 
-um = Schweden 

Taegua,-ae (?); Taeguensis,-e (AAS 54 [1962] 553 sq.; 58 [1966] 618) 

= Taegu (Corea) 

Taipeha, -ae; Taipehensis, -e = Taipeh 

Tangamca,-ae (AAS 52 [1960] 323); Tanganyika,-ae; Tanganyicanus,-a, 
-um (AAS 57 [1965] 209 sq.); cf. Latinit. 12 (1964) 57: Tanganica, 
Tanganicanus, -a, -um = Tanganyika 

(Africa orientalis) 

Tansania, -ae = Tanzania 

Teh£rania, -ae; (Teheranium,-i n.) Teheraniensis,-e (AAS 58 [1966] 
350) = Teheran 

Thailandia, -ae; Thailandensis,-e (AAS 49 [1957] 897 sq.; 58 [1966] 
259.554 sq.) = Thailand 

Tibetum (-us ?); Tibetanus,-a,-um (AAS 58 [1966] 325). Cf. Tanque- 
rey-Bord, Synopsis theologiae dogmaticae fundamentalis - 3 , Tornaci 
(Belg.) 1947, p. 376: in Thibetum ingressus est. Cf. Kurschner, 
Lexikon der sechs Weltsprachen, vol. II, Berlin-Leipzig 1931, p. 
3798: Lat.: Thibetanus, -a; Hispanice: tibetano (-a). 

- Tibet 


Ti£ntsia, -ae (?); Tientsiensis,-e (AAS 45 [1953] 514) 

= Tientsin 

Tokienum,-i; Tokiensis,-e (AAS 58 [1966] 631) Latinius: Toe(h)ienum, 
Toc(h)iensis, -e = Tokio, Tokyo 

Trifluvium, -i; Trifluviensis,-e (AAS 58 [1966] 42 sq., 240 sq., 595 sq.) 

= Trois-Rivieres 

Truna,-ae (fluvius): Miinchener Katholische Kirchenzeitung, ann. 59, 
n. 6, 6 Febr. 1966, pag. 13. = Traun 

Ts£ch6slovachia, -ae, Cecoslovachia, -ae; incolae: Cecoslovachi,-orum; 

adi.: Cecoslovacus, -a, -um = Tschechoslovakei 

Tulcanum,-i (?); Tulcanensis,-e (AAS 58 [1966] 124 sq.) 

= Tulcan 


Tunes,-etis /. et Tuneta,-ae; Tunetanus,-a,-um (AAS 57 [1965] 217. 
280). Cf. Latinit. 12 (1964) 58: Tunesia, Tuniensis,-e 

= Tunis, Tunesien 

Turei,-orum Latinit. 7 (1959) 307; Cf. Voc. Lat. IV/1966, p. 40. 

= Tiirken 

Tz^rnicus, i; Tzernicensis,-e (AAS 57 [1965] 282) 

= Zernick, Zernico 

Ubonum, -i (?); Ubonensis,-e (AAS 58 [1966] 259) 

= Ubon 

Ucraina,-ae (= Bucovetia,-ae); inc.: Ucralni,-orum; adi.: Ucrainicus, 
-a, -um (AAS 54 [1962] 493; 55 [1963] 218-220; 57 
[1965] 278) = Ukraine 

Uganda,-ae; Ugandensis, -e (AAS 58 [1966] 423. 565) 

= Uganda 

Uruquaria, -ae; Uruquarianus,-a,-um (AAS 54 [ 1962 J 694 sq.; 58 [1966J 
245); Uruguaianensis,-e (AAS 50 [1958] 195 sq.) 

= Uruguay 

Valechia,-ae; inc.: Valachi,-orum; (adi.: Valachicus,-a,-um) 

= Walachei 

vallis Sarantana = Sarntal 

Vancuveria,-ae; Vancuveriensis,-e (AAS 58 [1966J 166) 

= Vancouver 

Varmia,-ae; Varmiensis,-e (AAS 58 [1966] 277 sq.) 

= Ermland 

Vashmgtona, -ae (?); Vashingtonensis, - (AAS 58 [1966] 424 sq.); cf. 
Bacci, Lexicon 4 , p. 839; Vasingtonhim, Vasingtonia 

= Washington 

V£n£tiola, -ae; Venetiolanus,-a,-um (AAS 58 [1966] 346-348, 417 sq., 
420) = Venezuela 

V£stfalia, -ae; incolae: V£stfalT, -orum; adi. 

V£stfalicus, -a, -um = Westfalen 

VestmSnasterium,-i; Vestmonasteriensis,-e (AAS 57 [1965] 278; 58 
[1966] 166. 609) = Westminster 

V16nt!ana, -ae (?); Vientianensis,-e (AAS 44 [ 19521 384. 707) 

= Vientiane 


Vtetnamla,-ae (ASS 51 [1959] 88; 57 [1965 ] 333; 58 [1966] 130 sq.), 
Vietnamus, -i (f. ?) (AAS 57 [1955] 159); Vietnamensis,-e (AAS 50 
[1958] 109; 51 [1959] 84-86; 58 [1966] 426. 545 sq.), Vietnamien- 
sis,-e (AAS 53 [1961] 85-88; 54 [1962] 381), Vietnamia Meridio¬ 
nalis (Septentrionalis) = Vietnam 

(Siid-, Nord-) 

Vilicium,-i (?); Villiciensis,-e (AAS 58 [1966] 400-402) 

= Vilich (Germania) 

Voniua,-ae (?); Voniuensis,-e (AAS 58 [1966] 126) rectius: Von- 
sua,-ae (?) = Won-ju (Corea) 

Xuanlocum, -i (?); Xuanlocensis,-e (AAS 58 [1966] 426 sq.) 

= Xuan-Loc 


Zagrabia, -ae; Zagrabiensis, -e 
Zanzibara,-ae (?); Zanzibarensis,-e (AAS 57 
(1964) 58: Zanzibaria, Zanzibariensis, -e; 
sibariensis, -e 


(Vietnamia) 

= Zagreb 

[1965] 336), Latinit. 12 
melius: Sansibaria, San- 
— Sansibar 


P. Caelestis Eichenseer 
In Archiabbatia Ottiliensi Professor 
(St. Ottilien) in Germania 

Pr.ANgui:, Aneme. Lerminlaux, Gnm- 
lain, Detelle. — Gramdtica Gric- 
ga. Traduccion de la 3." edicion 
francesa por A. Planas, C.M.F. Se- 
gunda edicion revisada por I. Gon- 
zalez, C.M.F. Textos Palaestra. 
Barcelona. 1967, 272 pag. 

Alteram editionem a litteratissimo 
viro I. Gonzalez recognitam maximo 
perfusus gaudio legendam et judi¬ 
candam accepi; eandemque atque 
in prima editione, paucis mutatis, 
inveni. Id est: de opere agitur quod 
fere absolutum fereque expletum 
semper mihi visum est, (decem an¬ 
nos, aperte dicam, Barbastri ad scho¬ 
las meas apud me maxima voluptate 
eam habui!). Nam ex methodo scien- 
tifica, alumnis vero aptata, ex para¬ 
digmatibus, ex dispositione regula¬ 
rum et claritate, ex materiae copia 
perspicue oblatae, Gramatica haec 
ab omnibus magistris optima putari 
debet. Hoc tamen Grammaticae 
Graecae —ut mea est opinio— deest: 
quod compleri debet altero versio- 
nis et exercitiorum libro quo alumni 
in usu regularum exerceantur. 

Liber in duas dispertitur partes: 
de Morphologia et de Syntaxi. Mor- 
phologiae tamen haec est divisio: de 
declinatione, de nominis adjectivi 
gradibus, de numeralibus, de perso¬ 
nalibus, de verbo. Syntaxis tripartito 
dispertitur: de articuli syntaxi, de 
mominis syntaxi, de verbi syntaxi 
seu de orationibus. Quae ultima pars 
e> ordine et modo rem totam per¬ 
tractandi optima libri jure videtur. 

Grammatica Graeca permultis vir¬ 
tutibus eminet —ut antea diximus—, 
laudibus quae nostris cumulatur cum 
instrumentum optimum sit discipu¬ 


lis ut linguam graecam penitus ca¬ 
lleant. 

J. Aramendia, C. M. F. 

Alonso, M. — Redaccion, anMisis y 
ortografta. 6.** edicion. Agnilar, Ma- 
drid, 1966, 348 pag. 

Hac sexta editione cimi. Prof. M. 
Alonso, rerum quae ad grammati¬ 
cam, linguam, stilum spectant peri- 
lissimi, summopere opus commen¬ 
datur. Id unum in primis auctor sibi 
proposuit: regulas seu normas recte 
scribendi alumnis tradere. Quare 
scitissime, quae ipsi est peritia, trac¬ 
tat: Formas pronominales, periphras- 
ticas, verbi non personales, adjecti¬ 
vas et lexicographicas. In re stilistica 
agit quo modo themata eligantur et 
mens in cogitando rite instituatur, 
de textibus litterariis interpretandis, 
de versione ceterisque rebus maximi 
momenti. Praeterea 305 exercitia 
analysis syntactici offert. Syntaxi re- 
centiori apud nonnullos scriptores 
nostrae aetatis studet; summam his¬ 
toricam habet de genere dicendi; 
syntesim criticam comparativam ad¬ 
jungit. De neologismorum ratione et 
disciplina fuse pertractat. Quamplu- 
nma exercitia orthographica et ad 
scribendum utilissima adhibet. Liber 
omni ex parte et professoribus et 
alumnis commendandus. 

Sanchez Escribano, F - Porquehas 
Mayo, A. — Preceptiva dranidticu 
esponola. Del renacimiento al ba- 
rroco. Edit. Gredos, Madrid, 1965, 
258 pag. 

Opere, quod lectoribus commen¬ 
damus, auctores collegerunt textus 

sui testimonia praecipuorum scrip¬ 
torum saeculorum XV-XVII, qui de 
ratione dramatica illis temporibus 
disputarunt. Una videtur via ad cog¬ 
noscendum quid illi sentirent scrip¬ 
tores aetatis litterarum renascendum 
et barocarum de comoedia, tragoe¬ 
dia, tragicomoedia in primis apud 
Hispanos quamtumque in re de aris- 
totelicis opinionibus discreparent, ut 
praesertim “comoedia nova” quae 
dicitur, vindicaretur. 

Opus Prof. Sanchez - Porqueras 
maximi momenti in arte praeceptiva 
clramatica habemus atque commen¬ 
damus. 

Tattison, W. T. — EI naturalismo 
espanol. Edit. Gredos, Madrid, 
1965, 191 pag. 

W. T. Pattison annos illos 1875 - 
1897 revocare intendit quibus natu- 
ralismus francogallicus in Hispaniam 
pervenit et apud Hispanos cum imi¬ 
tatores in scribendo sibi devinxit 
tum acerrimos quoque concitavit op¬ 
pugnatores. Naturalismus in Hispa¬ 
nia vehementius accendit animos ac 
lites non tantum in re litteraria ve¬ 
rum etiam in re politica inter libe¬ 
rales qui audiunt et conservatores. 
Tamen qui naturalismi praeceptis in 
Hispania adhaeserunt, numquam ne¬ 
que determinismun physiologicum 
qui dicitur neque voluptariam in qui¬ 
busdam immundis vitae aspectibus 
positam doctrinam probaverunt; im- 
mo potius vernaculum naturalismum 
scriptores hispanici poetico quodam 
sensu perfuderunt ita ut plurimum a 
naturalismo francogallico distarent. 

Mroo Buchon, J. L. — Curso de teo- 
ria y tecnica Hteraria. Editorial 
Casals, Barcelona, 1964, 655 pag. 

Quod lectoribus opus praebemus, 
liber plane est manualis et, quamvis 


haud parvae molis, in compendium 
redactus. Patris Mico Buchon opus 
dividitur in partes tres quarum pri¬ 
ma pulchritudini, arti, artifici desti¬ 
natur. Altera pars studio verbi di- 
cendique generi dicatur, quin prae¬ 
ter recentiores doctrinas linguisticas 
et stilisticas oblivioni dentur classica 
illa praecepta Aristotelis, Platonis, 
Ciceronis, Quintilianique. Tertia pars 
operam litterariam quam vocamus 
amplectitur, ubi laographicae formae 
(“folk-lore”), fabula, facete dictum, 
proverbium, historiographia, ars dra¬ 
matica, epica, lyrica, cinematogra- 
phica, radiophonica, televisiva, diur¬ 
nariorum officia cetaraque scitissime 
tractantur. 

Opus diutissimi studii et investiga¬ 
tionis, ut patet ex abundanti biblio¬ 
graphia qua unumquodque caput 
exornatur; in quo et alumni quid¬ 
quid ad dicendi genus pertinet hu¬ 
manum facile invinient. 

Y r ox. — Encichpedia Mediana Vox. 

Publicaciones SPES y VOX. Bar¬ 
celona, 1967. 678 pag. 

Hoc opus, ut ex indice hispanico 
patet “ENCICLOPEDJA MEDIA 
NA VOX”, tamquam instrumentum 
in primis ad laborandum et consu¬ 
lendum est exaratum pro alumnis 
praesertim primorum annorum ins¬ 
titutionis mediae. Qui libor cum. ra¬ 
tioni encyclopedicae respondeat quae 
in discenda lingua innititur, non cer¬ 
te voces faciles intellectu complec¬ 
titur sed vocabula illa in quibus 
major apparet difficultas. Hoc opere 
instructus alumnus lexica et ency- 
clopedias in dies ampliora et diffi¬ 
ciliora consulere ipse ediscet, simul 
atque magister in eo inveniet quam- 
plurimas res et materias in dicione 
geographiae, historiae, biographiae 
ceterarumque disciplinarum, quas 

pueris in exercitium proponat, ut re- 
ccntior “schola activa” quae dicitur, 
expostulat. 

Ilaec pulcherrima operis editio 
quamplurimis imaginibus photogra- 
phicis, decem tabulis vivido colore 
depictis, duodecim chartis geogra¬ 
phicis illustratur. 

M. iMolina, C. M. F. 

Seel Otto. — Vox humana. Ein Le- 
sebuch aus Cicero. Lateinisch und 
deutsch. 2 Auflage. 324 pag. Klett, 
Stuttgart, 1963. 2, 80 DM. 

Exemplum nobis praebere ejus vi¬ 
ri qui omnibus fere temporibus om- 
nibusque doctissimis hominibus lo¬ 
quendi magister exstitit, in hoc libro 
intendit auctor. Hocque, ut mihi vi¬ 
detur, omino assecutus est. Sed hoc 
in aliis pretiosissimun, quod verba 
Ciceronis quasi aeterna lectoris ocu¬ 
lis in hoc opere apparent. Etiam lin¬ 
guae latinae parum gnari optimos 
hunc librum legendo percipient fruc¬ 
tus. 

J. Aspa. 

Sejrvicio Informativo Espanol. — 
Espana, Estado de derecho, pp. 
200 Madrid, 1964. 

Liber 200 paginarum de jure auc¬ 
toritatis exercendae in hispania quo, 
Hispaniae rectores opinionibus juris¬ 
peritorum Consilii International^ 
Genevae (Ginebra) vulgatis respon¬ 
det ac sua vindicat jura in auctori¬ 
tate tenenda exercendaque, immo et 
ea prorsus valida ac vera esse con¬ 
firmat. 

En index quaestionum: fundamen¬ 
ta historica “regiminis” (pp. 17-34); 
munus leges ferendi (pp. 43-53); mu¬ 
nus eas exercendi (pp. 59-76); munus 
judiciale (pp. 91-124); civium liberta¬ 
tes et jura (pp. 135-161); ordo legis 


poenalis (pp. 171-187); consectaria 
(p. 193). 

Liber a jurisperitis hispanis ordi¬ 
nata subtilique ratione compositus 
qui non concitato nimium animo 
hoc documento causam defendunt, 
sed aequo ponderatoque judicio, ut 
veri jus lique auctores, sententiam 
suam edicunt. 

C. Latorre Giral, C. M. F. 

Seel Ojto. — Die Platonische Aka- 
dernie. Eine Vorlesung u. e. Ausei- 
nandersetzung. 67 pag. Klett, Stutt¬ 
gart. 2,80 DM. 

Duobus partibus parvus liber cons¬ 
tat. In alia doctrinam auctor per¬ 
sequitur; in alia subtiliter de ea ju¬ 
dicat; sed in utraque parte Platonis 
idearum antiqua doctrina cum nos¬ 
trorum quaestionibus confertur. Pla¬ 
tonis Academiae doctrinis fretus, illa 
quae academicae institutionis sunt 
propria auctor evolvit; id est, quae 
vera sunt accipere, rationis propriam 
regionem agnoscere, libertatem de¬ 
fendere. cum omnibus sermonem 
instituere; quae quidem omnia ho¬ 
rum temporum hominibus gratissima 
erunt. 

STOL7. - DebRUNNER - SCHMED. — 
Geschichte der lateinischen Spra- 
che. Slg. Goschen Bd. 492/492a. 
145 pag. Walter der Gruyter, Ber- 
lm, 1966. DM. 5,80. 

De lingua latina ejusque historia 
optime et presse agitur in hoc parvo 
libro, quae cum indogermanica et 
itaiicis linguis saepe confertur, (^hiae 
de Graecorum lingua, Etruscorum. 
Venetorum, Ligurum, Illyricorum at¬ 
que Poenorum latina lingua desump¬ 
serit etiam auctores investigant. Dje- 
inde ad breve pristinae Romano¬ 
rum linguae studium deflectunt pau- 



86 


Bibliographia 


cis qui exstant locis, ut legibus, ins¬ 
criptionibus, freti. Tandem linguam 
quam classicam dicunt et postclas- 
sicam tractant, quantum inter se dif¬ 
ferant quamque cum linguis romani- 
cis Romanorum lingua necessitudi¬ 
nem habeat. 

Theiler, VV. — Forschugen zum 
Neuplatonismus. Quellen u. Stud. 
z. Gesch. d. Philosophie Band X. 
X-336 pag. Walter de Gruvter. 
Berlin, 1966. DM 48. 

Omnes quae in hoc optimo libro 
colliguntur disputationes ad Plato¬ 
nicorum spectant doctrinam, quae 
quidem maxime Caesarum tempori¬ 
bus in imperio vigebat. Primum Epi¬ 
cureorum philosophia, Stoicorum et 
Peripateticorum ubique erat. Sed 
jam inde a terto saeculo Platonico¬ 
rum doctrina primas habuit partes, 
cujus doctrinae Ammonius, Plotinus, 
Porphyrius et Augustinus inter prae- 
sipuos auctores numerari debent 
Aliae etiam philosophiae quaestio¬ 
nes —ut Deus et Anima— pertrac¬ 
tantur, quo unum quiddam ex multis 
fieri videtur in libro. 

Reynolds, L. D. — L. Annaei Sene¬ 
cae ad Lucilium Epistulae Mora¬ 
les. Tomus II, Libri XIV-XX. Cia- 
rendon Press: Oxford University 
Press. 

IToc volumen una cum ejusdem 
operis I vol. Dr. J. Jimenez in pag. 
145 num. 195 Pal. Latinae jam re¬ 
censuit. 

Yolng, D. — Ps. - Pythagoras. Ps. - 
Phocylides. Chares. Anonymi \uIn¬ 
dia. Fragmentum Teliamhicum. 
Lipsiae, in aedibus B.G. Teubneri. 
1961. 

In his Theognidis reliquiis eden¬ 
dis omnes qui exstant codices recen¬ 


suisse videtur auctor, sed aliquos XV 
et XVI saec. codices praeteriit de 
quibus in quodam opusculo anno 
1953 sedulo ac scienter jam scripse¬ 
rat. Familiae Planudeae X ur I codi¬ 
cum minimam ducit esse auctorita¬ 
tem. In his vero quae ad sermonem 
Megarensis poetae vel ad orthogra¬ 
phiam pertinent tum consensum co¬ 
dicum tum optimi codicis A auctori¬ 
tatem sequitur plerumque. Itaque, 
de codicibus et de Theognidis ope¬ 
ribus accurate disputat auctor in 
praefatione, primam et alteram ele¬ 
giam affert, aliqua sedis incertae 
fragmenta atque dubia; et tandem 
Pseudopythagorica carmina, P&eudo- 
phocylideas sententias, Charetem, 
Anonymi Aulodiam atque Fragmen¬ 
tum Teliamhicum. Liber optimis in¬ 
dicibus ad Theognidem absolvitur. 

J. Aspa. 

Downey, G. — Themistii orationes 
quae supersunt. Vol. I Lipsiae, in 
aedibus B. G. Teubneri. 1965. 

Quae nobis Themistii orationum 
editio hoclio in Bibliotheca Teubne- 
riana offertur eadem est quae ante 
annum 1919 Henricus Schenkl ela¬ 
boravit et recensuit quam vero G. 
Downey novis et optimis additamen¬ 
tis auxit. Etenim cl. vir II. Schenkl 
anno 1919 textus recensionem et co¬ 
dicum collationes jam finiverat cum 
repente e vita discessit. Opus deinde 
G. Downey ad finem perduxit. Pri¬ 
mo quidem Henrici Schenkl appa¬ 
ratum criticum et testimonia exscri¬ 
benda assumpsit, non tamen integra 
quia tum casus jotacismi tum men¬ 
da orthogr&phica non semper pon¬ 
deris esse duxit; commentationes 
deinde post II. Schenkl mortuum 
prolatas addidit nonnullosque quos 
locos parallelos appellant. Itaque 
non parvum munus G. Downey sibi 
desumpsit ut ex praefatione apparet. 

in qua codices describuntur, muneri 
paginarum atque orationum compa¬ 
rantur, commentationes criticae, 
compendia nominum et conspectus 
siglorum afferuntur. Textus vero 19 
Themistii orationes comprehendit. 

Luschnat, 0. — Thucydidis Histo¬ 
riae. Voi I, libri I-II. Lipsiae in 
aedibus B. G. Teubneri, 1960. 

Thucydidis operis tres optimas 
editiones clarissimus vir Carolus Hu- 
de annis 1S98 et 1901 in Bibliotheca 
Scriptorum Graecorum et Romano¬ 
rum Teubneriana primum jam edi¬ 
derat. Quaro; haec quam hodie O. 
Luschnat nobis proponit quarta est 
editio illius ipsius textus cujus Hude, 
iterum codicibus collatis atque tes¬ 
timoniis perpensis, jecit fundamenta. 
Et in hac quidein editione auctor 
papyrorum Aegyptiacarum lectiones 
critico appaiatui inseruit easque ad 
textum emendandum aliquando adhi¬ 
buit. Haec Iere hujus voluminis dis¬ 
tributio: post brevem O. Luschnat 
editoris praefationem vitae Thucy¬ 
didis a Marcellino atque ab incerto 
scriptore descriptae subsequuntur 
quibus textus cum apparatu critico 
librorum I et II Historiae Thucydi¬ 
dis apponuntur. 

Jafkec, S. — Menandri Sententiae. 
Comparatio Menandri et Philis¬ 
tionis. Lipsiae, in aedibus B. G. 
Teubneri. 1964. 

Haec Menandri Sententiarum edi¬ 
tio Byzantinis codicibus fere conti¬ 
netur; sed codices Vindobonenses et 
Parisinos ipse auctor contulit novos- 
que praeterea monostichorum codi¬ 
ces, quos invenit, adduxit. Itaque in 
hoc volumine S. Jaekel primo de Me¬ 
nandri sententiis codicibus Byzanti¬ 
nis traditis, de traditione Monosti¬ 
chorum aliis locis data, de editioni¬ 


bus Sententiarum Mlenandri, de 
Comparatione Menandri et Philis¬ 
tionis, de origine et fontibus Monos¬ 
tichorum fuse in praefatione agit. 
Conspectus editionum et studionim 
affertur, nec non notae auctorum et 
virorum doctorum atque compendia 
et sigla codicum. Postea Menandri 
Sententiarum fragmenta nuper reper¬ 
ta afferuntur cum illis quae e codi¬ 
cibus Byzantinis ductae sunt atque 
ipsa Menandri et Philistionis compa¬ 
ratio. Omnibus his multiplices ac va¬ 
rii indices adduntur. 

Koerte, A. — Menandri quae super¬ 
sunt Reliquiae apud veteres scrip¬ 
tores servatae. Pars II. Editio II. 
Lipsiae, iti aedibus B. G. Teubne¬ 
ri 1959. 

Hic liber jam anno 1943 imprimi 
debuit, ut ex praefatione quam Lip¬ 
siae eo anno ipse Koerte scripserat 
satis constat. Sed primum quia belli¬ 
co incendio typi deleti sunt, deinde 
quia ipse Koerte e vivis discessit, ad 
annum 1953 in lucem emitti non po¬ 
tuit. Officium aliqua in eo examinan¬ 
di cl. vir A. Thierfelder bibliopolae 
rogatu suscepit. Haec tandem altera 
est editio alteraque pars quae anno 
1959 prodid. Non pauca testimonia 
de Menandri locis prinum in libro 
invenies, deinde ipsae Menandri re¬ 
liquiae seu fragmenta apud veteres 
scriptores servata quibus omnibus 
plurima addentia et indices adji¬ 
ciunt u r. 

Nickau K. — Ammonii qui dicitur 
liber de adfinium vocabulorum dif¬ 
ferentia. Lipsiae, in aedibus B. G. 
Teubneri, 1966. 

Inter praecipuas Ammonii editio¬ 
nes illa quae Valckenaer anno 1739 
edidit habenda est, permultas enim 
superiorum editionum correctiones 

removit, Aldinae lectiones restituit, 
Vossii collectionem adhibuit totum¬ 
que denique opus luculentissimis no¬ 
tis illustravit. Huic optimo operi 
pauca qui secuti sunt editores addi¬ 
derunt. Optime tamen post Valcke- 
naer auctorem Arthurus Kopp de 
his studiis meritus est cum Ammo- 
nium aliosque codices ex aliquo 
communi fonte derivari intellexerit. 
His omnibus bene versatis, optimam 
Ammonii editionem K. Nickau lec¬ 
toribus hodie offert in qua de Am¬ 
monii Lexico rem accuratissime in¬ 
vestigatam, lector, invenies. 

Pittano, G. — Dizionario latino-ita- 

liano italiano-latino. XIV-1671 pag. 

Ed. Scoiastiche Miondadori. L. 
5800. 

Lexicon cujus hodie in nostris 
commentariis judicium proponimus, 
etsi discipulis mediae et superioris 
institutionis destinatur, non parvis 
tamen excellit laudibus atque pro¬ 
prietatibus valde probandis ipse no¬ 
tatur. Primo enim aptissima rerum 
dispositio atque apparatus typogra- 
phicus nobis videntur, siquidem illi 
etiam, qui prima linguae latinae 
elementa discunt, voces eorumque 
significationes facile et confestim 
invenire possunt. Magnam deinde 
rerum copiam in lexico invenies cu¬ 
jus insuper sententiarum et locutio¬ 
num facultas atque varietas summa 
est nam tum ab aureis saeculis tum 
a posterioris aetatis scriptoribus de¬ 
sumuntur. Tota denique lexici ratio 
ac dispositio singularis atque eximia 
est. Sermo Italicus clarus ac vividus, 
non obsoletis verbis confectus, sed 
usitatis et cotidianis. Quibus ex om¬ 
nibus fit ut hoc lexicon vere opti¬ 
mum atque felicem consecuturum 
exitum judicemus. 


Schone - Einsenhut. — Scillust 
Werke und Schriften. Lateinisch- 
deutsch (Tusculum) 8.° Leinen, 
560 S., 3 Verb. Auflage, Ernsi 
IFeimeran Verlag, Miinchen. 1965. 
DM 17’50. 

In praeclarissima Bibliotheca cui 
index “Tusculum” edita, varia volu¬ 
mina ad nos nuper missa lectoribus 
nuntiare nobis proponimus. In qui¬ 
bus primum Sallustii opera sint quae 
pretioso 559 paginarum volumine 
continentur. Sic totum volumen dis¬ 
tribuitur. Catilinae Conjuratio ini¬ 
tium libri facit quam Bellum Jugur¬ 
thinum sequitur. Haec Sallustii ope¬ 
ra W. Schone accurate in linguam 
germanicam transfert. Postea cetera 
quae a Sallustio auctore dicuntur 
scripta invenies ut Orationes et Epis¬ 
tulas de historiis excerptas, Epistulas 
ad Caesarem senem de re publica. 
Invectivam in M. Tullium Cicero¬ 
nem, atque In C. Sallustium Cris¬ 
pum invectivam . Quae quidem opera 
W. Eisenhul optime germanice in¬ 
terpretatus est. Ad ultimam vero li¬ 
bri partem praefationes, adnotatio- 
nes et indices rediguntur. Itaque W. 
Eisenhut de Sallustio ut Historiarum 
scriptore atque de auctoritate invec¬ 
tivae et epistulae ad Caesarem pri¬ 
mum disputat. Deinde W. Schone 
de compositione textus investigat. Et 
denique commentaria, indices nomi¬ 
num atque bibliographia adduntur. 

Kasten, II. — M. Tulli Ciceronis 
Epistularum ad familiares libri 
XVI. Lateinisch - deutsch (Tuscu¬ 
lum). 8.°, 1076 S. Ernst Heimeram 
Verlag, Miinchen. B/M 38. 

Mirum sare tam parvo et pulchro 
volumine, quod tamen ad 1076 pa¬ 
ginas prote nditur, omnes Ciceronis 
ad Familiares epistulas concludi pos¬ 
se. Nec vero illae tantum; nam post 

sedecim harum epistularum libros, 
quarum textum II. Kasten optime 
lingua germaniea interpretatus est, 
non paucae subsequuntur adnotalio- 
nes. Ita duas longas appendices vo¬ 
lumini auctor apponit. In prima Ci¬ 
ceronis chronologiam, ad unam¬ 
quamque epistulam adnotationes, 
epistularum diversa adjuncta, indi¬ 
ces nominum et rerum, aliaque bone 
multa lectori prae oculis ipse de¬ 
monstrat. In altera vero earum XIII 
libri epistularum textus quae in ger- 
manicum suo loco non versae sunt 
invenitur. 

Roscir, E. — Ovul, Metamorphosen. 

Lateiniseh-deulsch (Tusculum). 8.°, 

775 S. Ernst Ileimeran Verlag. 

Miinchen. DM 20. 

Jam ad Ovidium transeamus. 
Equ idem in hoc alio volumine, in 
Bibliotheca E. Ileimeran quae “Tus¬ 
culum” vulgo appellatur, quindecim 
Ovidii Metamorphoseon libros, per¬ 
belle et nitide editos, invenimus. 
Clarus vir Erich Rdsch editionem, 
quae quidem jam tertia est, paravit, 
textum latinum interpretatus est 
eumque gemianicis bene cadentibus 
exametris expressit. Alteram hujus 
libri partem, parvis sed clarissimis 
litterulis scriptam, plus quam cen¬ 
tum septuaginta paginae constituunt 
in quibus multa ad Ovidii vitam et 
apera perlinentia optime disceptan¬ 
tur. Dje his vero, id est de poeta et 
poemate, de textus compositione, de 
unoquoque libro, de nominibus et 
rebus Von lians Fiirber fuse inqui¬ 
rit. 

Dirlmeier, F. — Platon, Phaidros. 

Griechisch - deutsch (Tusculum). 

8.°, 192 S. Ernst Ileimeran Ver¬ 
lag, Miinchen. EXM 9’80. 

Et opus graecum, kl est Platonis 


Phaedrus, in eadem collectione cui 
index “Tusculum” editum, lectori¬ 
bus nuntiare debemus. Parvus qui¬ 
dem liber, centum nonaginta fere 
paginarum, sed pretiosus. In eo, 
lector suavisime, Platonis operis tex¬ 
tum graecum nitidissime expressum 
qui et optime in germanicum ser¬ 
monem a clarissimo auctore Wolf- 
gang Wuchwald conversus est, pri¬ 
mo invenies. In ultimis vero libelli 
paginis aliqua non parvi momenti 
auctor inquirit, quae ad textum 
graecum, ad bibliographiam, ad 
hanc novam in germanicum conver¬ 
sionem, ad aliquos seorsim locos 
oertinent. 

Bayet, J. — Tite-Lioes llistoire Ro- 

maine. Livre VI. VI11-136 pag. 

“Les Belles Lettres”. Paris, 1966. 

Continuo ad nos optimae gallicae 
Collectionis “Les Belles Ivettres" 
volumina perveniunt quae vehemen¬ 
tissime lectoribus et nuntiamus et 
commendamus. Titi Livii Historiae 
sextus liber hic quem primo nuntia¬ 
mus est cujus textum J. Bayet recog¬ 
novit atque in gallicum sermonem 
convertit. In hoc sexto libro Livius 
de rebus romanis agit, id est de illa 
quasi “secunda origine renatae ur¬ 
bis” inde ab anno 363 ab U. c. us¬ 
que ad discordias anno 384 ab U. c., 
postquam praetores et aediles curu¬ 
les creati sunt, sedatas. In appendi¬ 
cibus de inquisitione historica, de 
Romae institutione, de Manlio Capi¬ 
tolino aliisque auctor agit. 

Andre, J. — Pline PAncien: Histoi- 

re Natwelle. Livre XX. 228 pag. 

“Les Belles Lettres”. Paris, 1965. 

Plinii Veteris Historiae Naturalis 
liber XIX. N.° 193 Palaestrae Lati¬ 
nae nuntiatus est, cui hodie librum 
XX addendum admonemus. Ipse J. 

Andre ut in priore volumine textum 
latinum recognovit ac gallice inter¬ 
pretatus est eique optima addidit 
commentaria. Centum quos liber 
complectitur capitibus de medicinis 
agit Plinius ex his quae in hortis se¬ 
runtur deductis. Ultimas fere nona¬ 
ginta paginas suis commentariis 
J. Andre tribuit. 

Saint-Denis, E. de. — Pline VAn- 
cien: Hisioirc Naturclle. Livre 
XXXII. 147 pag. “Les Belles Let- 
tres”. Paris, 1966. 

Ejusdem Plinii librum XXXII 
vulgatum habemus eumque ab E. de 
Saint-Denis diligenter paratum qui 
textum aptavit, gallicam versionem 
composuit et ad unumquodque ca¬ 
put commentaria in fine libri adje¬ 
cit. 54 hujus libri paragraphis Pli¬ 
nius medicinas ex aquatilibus nobis 
tradit ut ; n ultimis libri XXXI ver¬ 
bis clare expreserat: “nunc praever- 
temur ad marina animalia”. Saint 
Denis, ut ipse in praefatione indicat, 
magis Jan in textus editione quam 
Mayhoff sequitur. 

VuiLLEUMIER P. ET TuPET, A. M.- 

Cicerons Discours. XIII , 2. Sur la 
Reponse des. Haruspices. 83 pag. 
“Les Belles Lettres”. Paris, 1966. 

In N.° 193 Palaestrae Latinae 
etiam Ciceronis orationum librum 
XIV, id est orationes Pro Sestio et 
In Vatinium lectoribus nuntiaba¬ 
mus. Nunc novum volumen penes 
nos est, id est XIII, in quo Oratio 
de Haruspicum responsis continetur. 
P. Vuilleumier et A. M. Tupet tex¬ 
tum latinum aptaverunt atque galli¬ 
ce interpretati sunt eumque brevi 
sed luculenta praefatione instruxe¬ 
runt. Optimus quidem libellus in 
quo et praecipuae editiones et com¬ 


mentationes, quae de hac Ciceronis 
oratione prodierunt, indicantur. 

Grimat., P. — Ciciron: Discours, 
XVI-lre Partie , Contre Pison. 196 
pag. “Les Belles I.etres". Paris, 
1966. 

In alio Orationum volumine, quod 
XVI est, eam quam in L. Pisonem 
romanus orator habuit invenimus. 
Hujus libri editionem clarus Profes¬ 
sor P. Grimal paravit, id est textum 
latinum recognovit, in gallicum ver¬ 
sionem composuit, notisque non 
paucis volumen complevit. In doc¬ 
tissima praefatione auctor de his 
amnibus, quae aliquo modo Oratio¬ 
nem in L. Pisonem attingunt, agit; 
et breviter ab ipso editiones et com¬ 
mentationes indicantur praecipue 
consulendae. In textus editione cons¬ 
tituenda auctor, ut ipse fatetur, M. 
R. G. M. Nisbet sequitur qui suam 
editionem Oxonii anno 1961 edidit. 

Testard, M. — Ciceron: Les de- 
voirs. Livre I. 205 pag. “Les Be¬ 
lles Lettres”. Paris, 1965. 

Hunc optimum in Collectione 
“Les Belles Lettres" editum librum, 
in Palaestra Latina . N.° 195, pag. 
136, nuntiatum ac recensum, lector, 
invenies. 

Feldman, L. II. — Josephus: Jewvsh 
Antiquities, Books XVIII-XX. 
With an english translations. Vol. 
IX. XI-812 pag. Loeb. London. 
1965. 25 s. 

Josephi, judaei historici, opus, 
quod Antiquitas Judaica inscribitur, 
viginti libros complectitur quibus 
universa Hebraeorum historia con¬ 
tinetur inde a mundi principio usque 
ad duodecimum imperii Neronis an- 

num. In primis decem operis libris 
narratio usque ad Babylonicam cap¬ 
tivitatem ducitur quae in sequenti¬ 
bus amplificatur, et tandem in tn 
bus ultimis Judaeae et Ilerodls fi- 
liorum quae luerit sub Augusto aliis¬ 
que imperatui ibus historia narratur. 
Quod recensemus volumen postre¬ 
mum operis Josephi est a I.oeb Clas¬ 
sicaI Editrice domo accuratissime 
editum, cui insuper index generalis 
novem vulgatorum voluminum, du¬ 
centis prope paginis constans, adji¬ 
citur. 

Nelvan, G. — Gesten und Gebarden 

in der griechvschen Kinst. 225 pag. 

Walter de Gruyter. Berlin. 1965. 
DM 38. 

Ut titulus indicat liber de habitu 
et gestibus humani corporis in arte 
graeca agir, qui quidem parum ad¬ 
huc pertractati erant. Ars classica 
Graecorum, ut opinatur auctor, pul¬ 
cherrimas artis formas invenit quae 
multum apud postclassicam, helle- 
nisticam et posteriorum aetatum ar¬ 
tem valuerunt. G. Neuman librum 
qui leget museum, vel dicam pluri¬ 
ma musea, lustrare, magistro sapien¬ 
ti duce, sibi videbitur. Sed auctor 
tum gestus vitae cotidianae intelli- 
git, tum gestus qui ad religionem 
pertinent, tum deorum dearumque 
gestus qui omnes ex voluntate pro¬ 
cedunt. Habitus vero eos intellegi¬ 
mus qui ex animo, etiam cum homo 
nolit, procedunt quique magis vel 
minus perdurare possunt. Omnia 
haec auctor maxima diligentia pictu¬ 
risque non paucis adhibitis pertrac¬ 
tat. Ad quod accedit optima charta 
optimaque typographica dispositio 
quibus clarissima W. de Gruyter edi- 
trix domus librum edendum curavit. 


JIei.ga Aon 1Ieint/.e. — Das Bildnis 
der Sappho. Kupferberg. Mainz 
und Berlin. 1966. 32 DM. 

Sappho una et vera poetria apud 
veteres scriptores fere habita est; 
cujus vita inter VII saeculum exiens 
et VI iniens incidit. Eo vero tempore 
statuae quibus personae vera iinago 
exprimeretur non conficiebantur, sed 
mente tantum fingebantur. De his 
animo conceptis Sapphus imaginibus 
auctor in libro agit quarum quidem 
magnus numerus exemplorum ad nos 
pervenerunt. Has imagines contem¬ 
plantes de Berenice vel de quadam 
dea agi scriptores non raro existi¬ 
maverunt; sed auctor Sapphus ima¬ 
gines esse clare demonstrat. Notan¬ 
dum tandem quam magnifice opus 
domus editrix nobis ediderit. 

Luck, G. — Vber einige Interjektio- 
nem der lateinischen Umgangss- 
' 'prache. Kritische Beitrdge zu Plau¬ 
tus und Terenz. 88 pag. 24 cm. 
\Vinter. Ileidelberg. 1964. 16 D|M. 

Em interjectio ut imperativus eme 
syllaba imminutus semper habita 
est. Hem vero et ehem quasi sonus 
quidam inchoatum et confusum per 
nares sonans. Haec ultimae interjec¬ 
tiones saepe in textibus confundun¬ 
tur eaeque superiorem etiam ad pro¬ 
priam confusionem duxerunt. Luck 
iterum rem in quaestionem vocat, ar¬ 
gumenta recognoscit textusque Plau¬ 
ti et Terentii accuratissime investi¬ 
gat. Ex quibus ita concludit auctor: 
has interjectiones neque imperativi 
cujusdam esse imminutionem neque 
duos per nares pronuntiatos confu¬ 
sos sonos, sed tres esse interjectiones 
sono ac sensu unicuique propriis. 
Ita hem eum qui non bene audivit 
vel audire noluit denuntiat, em ex¬ 
clamationem significat quae prono¬ 
mina et adverbia demonstrativa se- 

quitur; ehem tandem quoddam em 
est sed vocali longa notatum, quo 
in dubitationibus utimur cum tem¬ 
pus proferre volumus. His sententiis 
fretus auctoi medii aevi codicibus 
ordinem inducere intendit. 


nies. In altera operis parte (pag. 162- 
185) quibus legibus partes majores 
regantur auctor inquirit. In appen¬ 
dicibus tamen varia et utilia de hoc 
Hesiodi opere investigantur. 

J. Aspa. 


Troxlkr - Keller, I. — Die Dich- 
terlandschaft des Horaz. 162 pag. 
Winter. Heidelberg. 1964. 15 D\l. 


Hjalmar, F. — Griechisches Etymo- 
logisches Worterbuch. Lieferung 
17. Cari Winter. Heidelberg. 1966, 


Ut I. Troxler autumat, Horatius 
quemdam quasi suum locum habe¬ 
ret, ceteris hominibus omnino clau¬ 
sum, in quo animi virtutes ipsaque 
pulchritudo commorarentur. In pri¬ 
ma operis parte, in qua I, II et III 
Carminum iibri explicantur, auctrix 
Horatii musarum et poetae nemus 
in historia litterarum considerat. Et 
quoniam Horatii poetae magna qui¬ 
dem sentiendi est vis, quo modo ei 
amoena loca animum commoveant, 
quo modo vis poetica ubique diffun¬ 
datur, optime in hac libri parte ex¬ 
ponitur magnifica quadam et opu¬ 
lenta Carminum commentatione. In 
altera operis parte IV libri Carmina 
considerantur in eaque auctrix Ho¬ 
ratium hunc poeticum locum in sua 
Tiburtina villa constituisse demons¬ 
trat. 

Nicxjlai, W. — Hesiods Erga. Beo- 

bachtungen zum Aufbau. 213 pag. 

Winter. Heidelberg. 1964 . 26 DM. 

Multa his nostris temporibus in 
Hesiodum commentarii et lucubratio¬ 
nes vulgata sunt in quibus hunc Ni¬ 
colai librum memorare juvat. In eo 
Hesiodi Labores pertranctantur, quos 
auctor in paries majores et minores 
distribuit. In centum quadraginta 
quattuor primis libri paginis harum 
partium explicatio distincta contine¬ 
tur. In paginis vero 145-157 quasi 
conspectum generalem formarum, 
quae has partes constituunt, inve- 


In N.° 194, pag. 90, Palaestrae La¬ 
tinae commentariorum fasciculum 16 
hujus egregii operis lectoribus nun¬ 
tiabamus. Hodie sequentem fascicu¬ 
lum, id est 17, in lucem prodiisse 
omnes lectores certiores facere volu¬ 
mus. Is quidem 17 graeci etymolo¬ 
gici lexici fasciculus verba a “3t6a.oc" 
ad “nax/ao” includit eaque fuse ac 
sapienter ab auctore pertractantur. 


Tacuavini, C. — Le origini delle 
lingtie ncolatinc. Introduzione alia 
Filologia Romana. 4. a ed. XXXIV- 
601 pag. Ed. Patron. Bologna. L. 
7000. 

Clarus Prof. Universitatis Pata- 
viensis Carolus Tagliavini optime 
de litteris romanicis ante hos aliquos 
annos jam meritus est cum anno 
1949 primam editionem sui egregii 
operis de Originibus linguarum neo- 
'atinarum in vulgus edidit. Quam 
tamen editionem altera anno 1952 
et tertia anno 1959 secutae sunt. 
Hanc tertiam editionem omnino ex¬ 
haustam formis litterarum fixis anno 
1962 necesse fuit imprimere. Tan¬ 
dem anno 1964 nova atque optatis¬ 
sima editio, id est quarta, in lucem 
apparuit de qua omnes linguarum 
studiosos viros certiores facere vo¬ 
lumus. Materia rerum ipsa fere 
quae in aliis editionibus est. Itaque 
de Philologia romanica, de Sedimi¬ 
ne linguae praeromanae, de Fini¬ 
bus linguisticis Romaniae , de Ser- 

mone latino , de Lingitis et Dialec¬ 
tis molat inis, de Lingtut litteraria 
aliisque non paucis fuse atque eru¬ 
dite agit auctor. Sed hanc in melius 
mutavit editionem, in his quae ad 
bibliographiam spectant praecipue, 
ut nostra ierunt tempora et pluri¬ 
mae quae his postremis annis vul¬ 
gatae sunt de his rebus elucubratio- 
nes. Ex his omnibus fieri speramus 
ut haec nova Prof. C. Tagliavinl 
operis editio his qui litterarum et 
linguarum studio operam dant, 
gratissima atque utilissima sit. 

Bianoheri, A. — Les Societes hu- 
maines, exemples de leur organi- 
salion. 20 X 27’5 cm. 368 pag. 
fere 2000 piet. Larousse. Paris, 
1966. 57 F. 

Apud omnes litterarum studiosos 
viros notum est quam saepissime 
quaque diligentia domus editrix 
“Larousse” libros et lexica edat qui 
ad omnes fere disciplinas et scien¬ 
tias spectant. Et quidem in nova 
Collectione scientiis vulgandis “Pour 
connaitre” appellanda, optimum ac 
magnificum volumen apparuit in 
quo de scientiis, inventis, doctrinis 
totaque constitutione societatis hu¬ 
manae elegantissime ac scienter agi¬ 
tur. A. Biancheri in suo opere quid 
sit homo quidque velit quasi adum¬ 
brare videtur. Ad quod diversas 
mundi societates tum veteres tum 
nostrae aetatis lectoris oculis vivide 
proponit, cujus lectoris animum 
plene sibi devincit. 17 capitibus om¬ 
nia, ad hominis vitam et publicam 
et privatam pertinentia, multa ve¬ 
nustate atque elegantia exponuntur. 
Quae venustas atque elegantia ma¬ 
ximae fiunt in plurimis picturis se¬ 
ligendis atque collocandis quae to¬ 
to libro distribuuntur. 


Cvtaeano, P. — Linee dei sistema 
sovrannazionale romano, I. 308 
pag. G. Giappichelli Ed. Torino. 
1965. L. 3600. 

P. Catalano optimum volumen de 
jure augurali jam anno 1960 in vul¬ 
gus ediderat. Nunc alterum volu¬ 
men lectoribus praebet quod tum 
historicis tum philologis viris, ut 
credimus, magno usui erit. Quando 
primum unius Italiae consilium in 
mente hominum exstiterit aperire 
vult auctor. Itaque Pontificem ex 
paeninsula exire non posse, neque 
deos non Italicos intra pomerium ad¬ 
mitti, neque alias terras agro roma¬ 
no adjungi ipse animadvertit. Quae 
ad historiam socialem urbis Romae 
spectant tuse pertractat, quam ob 
rem jus fetiale in quaestionem vo¬ 
cat et Mommsen sententiam de foe¬ 
dere populi romani cum aliis popu¬ 
lis omnino rejicit. Quid hostis signi¬ 
ficet, quae differentia inter jus 
Quiritium et jus non Romanorum in¬ 
tercedat, connuhium, commercium, 
statum civitatis, foedera aliaque 
multa vir clarissimus P. Catalano 
agitat. 

Lindsay, W. M. — The latin Lan- 
guage: an historical account of 
Latin sounds, stems, and flexions, 
XXVIII-659 pag. Hafner Publis- 
hing. New York. $ 12, 75. 

Inde a piaestantissimo Crossens 
opere fere nullus adhuc exstitit li¬ 
ber quo lingua latina plene, dili¬ 
genter et considerate, ut ratio Phi¬ 
lologiae quae comparata dicitur exi¬ 
git, investigaretur, librum dicam 
quo declinationes et conjugationes, 
quo modo diversae sermonis partes 
constituantur, et vocum prolationes 
atque orthographia mutentur, nobis 
indicaretur. Et tamen nullus infitias 

ibit inde a Crossens temporibus nos¬ 
tram de his rebus notitiam mirum 
in modum crevisse. In hoc libro 
auctor aliquas aggreditur quaestio¬ 
nes quarum unaquaeque totum opus 
aliorum sapientium virorum sibi 
meruerunt. Ut in indice lector vi¬ 
dere potest, opus onmes Gramma¬ 
ticae Latinae partes complectitur 
easque ut est ratio et modus hodier¬ 
nae philologiae, quae linguas di¬ 
versas inter se comparat, explicare 
intendit. Rerum expositio probatis¬ 
sima quidem est, quo fit ut opus 
omnibus linguae latinae studiosis 
viris utilissima sit. Omnes praeci¬ 
puae quaestiones in eo erudite per¬ 
tractatas invenies. Sed unum in hoc 
optimo volumine desideramus: indi¬ 
cem quo plurima de hac re biblio¬ 
graphia legentis oculis proponatur. 

Meillet, A. — Esquisse d'une His- 
toire de la Langue latine. Biblio- 
graphie etablie 'par J. Perrot. 
XIV-295 pag. Editions Klinck- 
sieck. Paris, 1966. 30 F. 

Omnes omnino studiosi litterarum 
viri norunt qua cura et diligentia 
clarissima Editrix domus Klinck- 
sieck libros optimos quibus de lin¬ 
guarum et litterarum classicarum 
studiis agitur semper arripuerit 
edendos. Nihil ergo mirum hoc ce¬ 
leberrimum A. Meillet opus, jam 
antea a Domu Hachette editum, 
nunc denuo a Domo Klincksieck 
vulgatum esse. Et opus quidem non 
in paucis ab auctore in melius mu¬ 
tatum est, in quo, ut omnibus no¬ 
tum, undecim capitibus omnia ea, 
quae linguae latinae historiae quasi 
fundamenta constituunt, pervesti¬ 
gantur. Hoc etiam in hac editione 
notandum, id est longus atque opti¬ 
mus de re linguistica, grammaticali 
et litteraria index bibliographicus 


quem clarus Professor J. Perrot 
accuratissime selegit et volumini 
adjecit. Hoc optimum Domus edi- 
tricis Klincksieck opus lectoribus 
vehementissime commendamus, alia 
quae in posterum nuntiemus ad nos 
deventura sperantes. 

J. Aspa^ 

Gahdner, W. - Darling, C. — A La- 
tin Grammar. 416 pag. Uiiiversity 
of Alabama Press. 1966. $ 4’95. 

Clarus Proefessor Kenrp Malone 
hanc Latinam Grammaticam "luci¬ 
dam, efficacem et claram” censuit. 
Et forte alumni americani omnesque 
grammaticali doctrina minus imbuti, 
auxilium optimum in ea invinient; 
auctores enim difficultates minime 
neglegunt quas alumni anglicae lin¬ 
guae offendere solent cum studium 
linguae latinae aggrediuntur. Hujus 
operis finis primus optimus esse in 
scholis liber textus videtur, quo, ubi 
primum alumni solida linguae latinae 
fundamenta jecerint in alia difficiora 
investiganda incumbere possint. 
Hanc Grammaticam percurrendo 
alumnus, ut credimus, latine cogita¬ 
re et legere et scribere, immo diffi¬ 
cili loqui Latii sermone discet. No¬ 
minum novitas, interdum ab aucto¬ 
ribus usurpata, alumnorum animum 
primo fori e turbabit, tamen simul 
atque aliquantulum in ea edocti 
erunt, ejus utilitatem intellegent; 
nam auc( ires non linguam mortuam 
sermonem la linum consideraverunt, 
sed vivam quae in dies mutatur et 
accrescit. 

Bgasius Bei.tr an, C. M. F. 

Soarpat, G. — La Lettera 65 de Se¬ 
neca. 291 pag. Paideia Ed. Brescia. 
1965 L. 3000. 

Opus G. Scarpat ijon parum qui- 

doni conicit studii el operae ad Se¬ 
necam interpretandum. Multos tnim 
locos auctor iuse illustrat. Ita, «.uni 
de causa agit, ad Aristotelem, ad 
Platonem, ad ipsum Senecam, ad di- 
\ uni Augustinum, ad Philonem re¬ 
currit. De l)co et Ilylc Scarpat varios 
locos inquirit et tandem Senecae sen¬ 
tentiam non claram esse concludit, 
nam dum iu libro De vita beata 
Deus et mundus idem esse videntur 
in epistula 65 ad dualisticam senten¬ 
tiam inclinatur. De nece voluntaria 
haec fere auctor habet postquam va¬ 
rios Philosophi textus inter se com¬ 
paravit: “Seneca piu che consigliare 
il suicidio, come potrebbe sembrare 
da qualche frase, raccomanda... di 
non ricorrere a questo estremo ri- 
rnedio se non in situazioni che chia- 
ramente lo esigano’’. De aliis multis 
auctor investigat, ut de sapientia, de 
animi passionibus, cet. Ut uno verbo 
dicamus, G. Scarpat opus optima de 
Seneca philosopho elucubratio nobis 
videtur. 

Mazzaho, J. — juvenal: Satires. 

With an Introduction and Notes 

by R. E. Braun 236 pag. The U#iiv. 

of Michigan Press. Ann Arbor. 
1965. $ 5. 

Saeculo I nostrae aetatis exeunto 
Juvenalis sua satirica carmina Ro¬ 
mae scribebat, quo tempore luxus, 
interperantia et pessimi mores om¬ 
nia in Urbe pervadebant. Contra 
haec omnia mala poeta noster vehe¬ 
mentissime suis versibus arguebat. 
M. J. Mazzaro optime Juvenalis ver¬ 
sus convenit nervoso quodam impe¬ 
tu, romani scriptoris proprio, qui suo 
tamen tempore aequalibus non pla¬ 
cuerat. 

J. Aspa. 


Bevan, E. R. — The llouse of Seleu¬ 
cus. 2 vol. XI1-330 et VI11-333 
pag. Barnes & Noble, Inc. New 
York. 1966. $ 15. 

Hanc primam editionem in Stati¬ 
bus Americae Foederatis vulgavit E. 
R. Bevan de Seleuci domo regnatri¬ 
ce. In praelatione auctor omnia illa, 
quae de Seleuci progenie scripta 
sunt, paucis absolvit; idemque rem 
adhuc neglectam et, propter notitia¬ 
rum inopiam difficilem, sibi assump¬ 
sit, quo sane aetatis antiquae non 
breve tempus maxime illustratur. In 
primo capite, quam hellenistica aetas 
Orientem affecerit, aperit. Graeco¬ 
rum litterae et doctrinae magnam in 
alios populos pervadendi vim secum 
portabant; multis tamen in locis, aliis 
devenientibus litteris et doctrinis, 
illae primae delebantur, quod qui¬ 
dem totum contra in Seleucorum im¬ 
perio fuit. Illi enim Hellenismum in 
Asia servaverunt et foverunt. Haec 
duo volumina, quae ad manus habe¬ 
mus, Asiae Minoris historiam inde 
ab Alexandro M. mortuo ad impe-. 
rimn romanum complectuntur. Auc¬ 
tor Seleueoium imperii originem, fi¬ 
nes in dies crescentes et ruinam opti¬ 
me investigat. Alium subito in Asia 
imperium procumbit, alium, quasi 
nova mente praeditum graecisque 
imbutum doctrinis, surgit. Ut videre 
licet optimum librum nuntiamus in 
quo praeterea ejus temporis et num¬ 
mos et geographicas chartas depicta 
invenies. 

Rist, J. — Eros and Psyche: Studies 
in Plato, Plotinus, and Origen. XI- 
238 pag. University of Toronto 
Press. $ 6.95. 

Auctor in hoc libro Platonis phi-* 
losophicas sententias in unum reduci 
non posse demonstrat, quia saepe 

non eadem docet etiam de his quae 
praecipua habentur. Ita de Deo, de 
amoris natura, de probae vitae line 
Platonis sententia tum tantum in 
unum coalesceret cum aliqua ab om¬ 
nibus admissa principia defendit: ul¬ 
tra sensuum perceptionem aliqua ve¬ 
re inveniri, animum aliquo modo im¬ 
mortalem esse. Ideo Plato perfecto¬ 
rum de niiqua re operum auctor 
haberi non posse. Ita de formarum 
doctrina, de aesthetica, de reipubli- 
cae moderatione, cet. agit. Et tamen 
aliqui qui sequuntur scriptores 
—Plotinus et Origenes— sic eum 
existimare videntur. Haec J. Rist 
dissertatio multum ad Plotini opera 
intellegenda nos adjuvat eaque Ori¬ 
ginem illumlmat, nam quantum Plo¬ 
tinus et Origenes a Platonicis operi¬ 
bus desumpserint declarat. Hoc vo¬ 
lumen, quod claritate, dicendi ve¬ 
hementia et magna disserendi scien¬ 
tia redactum est, non tantum stu¬ 
diosis Theologiae viris, qui Platonis 
sententias et doctrinas Christiano¬ 
rum conferunt usui erit, sed omni¬ 
bus iis qui graeci philosophi senten¬ 
tias in doctrina occidentali et chris- 
tiana influxum habuisse noverunt. 

Blasius Beltran, C. M. F. 

Gleason, R. W. — Qu'est-ce que la 
grdee? Traduit de 1’americain par 
Jean-Pierre Bertho. 268 pag. Cas- 
terman. Tournai. 1965. 

R. W. Gleason sacrae theologiae 
in Fordham Universitate Professor 
est. Ejus tamen libri in varios Eu¬ 
ropae sermones, ut in germanicum, 
in italicum,, in hispanicuim, in lusi- 
tanum, cet. jam diu conversi sunt. 
Qui quidem libri prosperos exitus 
apud omnes gentes jam consecuti 
sunt. In eo qui nunc lectori propo¬ 
nimus de his quae praecipue homi¬ 
nem ad Deum referunt clare ac pres¬ 
se agit auctor, id est de vitae Dei 


opulentia cum hominibus participa¬ 
ta, quam vere Dei commorationem 
apud homines nominamus. Hunc li¬ 
brum qui leget, quare miserabilis¬ 
simum hominis casum in gratia Dei 
amittenda ponamus, omnino animo 
percipiet. 

Gonzalez, A. Pbro. — Los sabmos\ 
introduccion, version y comenta- 
rios. 14,4 X 22’2 cm. 729 pag. 
Herder. Barcelona. 1966. 420-480 
pesetas. 

Jam ipsa domus editrix Herder 
quamdam Patris Gonzalez Psalmo¬ 
rum in hispanicum conversionem 
aliquos abhinc menses edidit. In 
editione vero quae nobis hodie Bi¬ 
bliotheca Herder tradit unumquem¬ 
que psalmum longi praecedunt com¬ 
mentarii in quibus quid contineat, 
quae sit ejus forma quodque genus 
litterarium indicatur. Uniuscujusque 
praeterea psalmi sensus et doctrina 
perfecte ab auctore explicantur 
quippe qui solidam rerum orienta¬ 
lium et biblicarum scientiam jam 
assecutus est. Quin etiam poetica 
vis quae in psalmis continetur, op¬ 
time in versione Patris Gonzalez 
apparet, immo eleganti qua exprimi¬ 
tur sermonis simplicitate major eva¬ 
dit. P. Gonzalez sacrae theologiae 
titulo ab Universitate Salmanticensi 
donatus est, sacrae vero Scripturae a 
Pontificio Instituto Biblico cujus se¬ 
des Romae est. In Instituto tandem 
Catholico Parisiorum doctoris laurea 
cumulatus, in urbe Jerusalem de¬ 
cem abhinc annos ad biblica studia 
plene incumbit. 

Berenice Trachta, M. — La Ca- 
irquesis hoy. 244 pag. Herder. 
Barcelona. 1965. 110 pls. 

Liber quem nunc lectoribus offe¬ 
rimus superius opus ejusdem M. 

Berenice complet atque in melius 
vertit, quod ad usum Religionis ma¬ 
gistrorum, tum hominum tum mu¬ 
lierum, Conlraternitatis DjoctrLnae 
Christianae Sancti Antonii in urbe 
Texis primo scriptum est. Nam Cate¬ 
chesis nostris temporibus impensam 
operam requirit ad omnia Christia¬ 
nae religionis elementa in unum 
colligenda. Liber is Religionis ma¬ 
gistros recte in suo munere instrue¬ 
re intendit. Ipso legendo eoque 
utendo rationem illi invenient prin¬ 
cipia adhibendi ad futuros apostolos 
instituendos. Catechesis Kerygmati- 
ca minime in libro neglegitur quae 
quidem Sacram Scripturam atque 
Ecclesiae Liturgiam tanquam fun¬ 
damentum habet. 

1 Iofinger, J. — Impartiendo el men¬ 
sa/e cristiano. 180 pag. Herder. 

Barcelona. 1965. 90 ptas. 

Opportune his nostris temporibus 
magnum momentum christianae re¬ 
ligionis institutio assecuta est. Etiam 
laici viri ad institutionis, quem di¬ 
cunt, apostolatum comiter se con¬ 
vertunt. Hic alter de catechetica re 
liber quasi dux esse vult eorum qui 
doctrinam christianam aliis tradunt. 
Et, cum hodierna catechesis in tra¬ 
dendo Salutis nuntium praecipue 
consistat, novae artes novaeque ra¬ 
tiones requiruntur. Hoc tandem ve¬ 
lim adverras, volumen quasi ex¬ 
cerptum egregii operis P. Hofinger 
esse cui titulus: Ars doctrinam chris¬ 
tianam tradendi. 

Rahner, K. — El ano litiirgico: me¬ 
ditationes hreves. 143 pag. Her¬ 
der. Barcelona. 196. 

Hic Patris Rahner liber, etsi bre¬ 
vis, magnopere tamen animum com¬ 
movet atque mentem occupat. In 


ipso mundi dolorum conspectus ho¬ 
minisque calamitatum mire cum 
suavissima laetitia conjungitur ex 
fide provenienti. Hoc tamen prae¬ 
cipue per totum librum elucet: 
Christi nuntium primum in vita 
christiana habere locum. Hoc per 
omnes uniuscujusque anni liturgici 
temporis explicationes clarum sem- 
per apparet. 

Seei., O. — Sallusts Briefe und die 
oseudosallustische Invective. IX-99 

f 

pag. Verlag Hans Cari. Niirnberg. 
1966. 19’50 DM 

Clarissimus vir O. Seel jam diu 
Palaestrae lectoribus notus est; non 
enim raro ejus doctissima opera in 
nostris commentariis recensentur et 
nuntiantur. Nunc auctor de Sallustii 
Epistulis et Invectivis miram lucu¬ 
brationem edidit cujus libenter nun¬ 
tium omnibus Sallustii studiosis vi¬ 
lis praebemus. Duodeviginti capiti¬ 
bus. quae sex et nonaginta paginis 
continentur, de rebus multis eisque 
maximis, quae Sallustii Epistulas et 
Invectivas attingunt, docte ac sapien¬ 
ter disputat. Ejus libri aliquos titu¬ 
los afferre juvat: 1. Echtheit und 
Datierung. 3. Hypothesen und me- 
thodische Kunstgriffe. 4. Differen- 
zierende oder einheitliche Beurtei- 
lung? 5. Sprachentwicklung ais Be- 
weismittel. 8. Kunstprosa? 11. Sallust 
•‘Philoshophie”. 12. Verzweiflung 
und Romglaube. 18. Versuch einer 
Bilanz. In extremo libro nominum 
indicem invenies. 

Sheuwin - White. — The letters of 
Plini/: a historical and sotial Com¬ 
mentari/. XV-808 pag. Clarendon 
Press: Oxford Universitv Press. 
105 s. 

Nihil dubium quin Plinii litterae, 
tum quae ad vitam privatam tum 

quae ad publicam spectant, multum 
ad historiam civilem et politicam 
eorum Principatus temporum cog¬ 
noscendam valeant. Harum quidem 
litterarum non paucae, parva in cor¬ 
pora conjunctae, quasi seorsim, a di¬ 
versis auctoribus recognitae sunt; 
sed inde a XVIII saeculo nulli appa¬ 
ruerunt commentarii omnium in 
unum conjunctarum Plinii litterarum. 
Et tamen novae in annos inventae 
inscriptiones earum chronologiam et 
materiam illustrare possunt. Hoc op¬ 
timo ac magnifico Sherwin - White 
volumine uniuscujusque epistulae 
qui fuerit socialis, politicus, legalis 
et litterarius contextus explicare in¬ 
tenditur, in eoque hujus temporis 
auctorum de hac re sententiae ver¬ 
santur. Grammaticae vero et Philolo¬ 
giae quaestiones tunc tantum consi¬ 
derantur cum ad totius sensum in¬ 
terpretandum necessariae evadunt. 
In primis operis capitibus omnia 
quae ad compositionem, distributio¬ 
nem et chronologiam litterarum 
spectant auctor investigat, qui et 
qualis fuerit Plinii honorum cursus 
declarat. Altera vero libri pars, qua 
Plinii cum Trajano totum epistula- 
re commercium investigatur, omni¬ 
bus quae antea de re scripta erant, 
facile antecellit. Maxima ergo tri¬ 
buatur Domui Editrici Universita¬ 
tis Oxoniensis laus quae pretiosum 
librum tam eleganter tamque per¬ 
fecte exaratum in vulgus edidit. 

Leeman, A. D. — A systematical Bi- 

biiography of Sallrnt (1879-1964). 

XII - 109 pag. E. J. Brill. Lugdu¬ 
ni Batavorum. 1965. Gld. 20. 

Hoc prae primis liber intendit, 
studiosi Sallustii viri quasi ducem 
esse in magna operum multitudine 
adhibenda quae hunc auctorem Ro¬ 
manum spectant. In diversis operis 
partibus auctor temporis ordinem 


servat. Quoad fieri potest unum¬ 
quemque titulum breves notulae 
vel rerum recensiones subsequun¬ 
tur. Sed, ut par est, aliqui tituli in 
diversis loeis recensentur, quo una¬ 
quaeque libri pars quasi historiam 
totius rei effert. Itaque A. D|, Lee¬ 
man opus totam Sallustii bibliogra- 
phiain inde ab anno 1879 ad an¬ 
num 1964 vulgatam complectitur. 
Gratias quainplurimas tum auctori 
tum Domui Editrici E. J. Brill ex 
hoc pretioso volumine habemus. 

Flory, J. — Sencillos consejos para 

estudiar. 183 pag. Studium. Ma- 

drid. 

Omnes fere auctores qui de hac 
re egerunt Universitatum alumnos 
tantum respexerunt. J. Flory, vero 
de alumnis mediae, quae dicitur, 
institutionis praecipue in suo libro 
cogitat. Multis quidem alumnis res 
non prospere in studiis succedunt 
quia consilia opportuna defuerunt. 
In hoc libro optima consilia juve¬ 
nes invenient quibus facilius mune¬ 
re studendi fungi poterunt. 

Suarez, G. — La Religiosa en Ejer- 

cicios. 453 pag. Studium. Madrid. 

Non paucae sunt Monialium Co- 
munitates quae unoquoque anno per 
octo saltem dies Exercitiis Spiritua¬ 
libus operam dant. In hoc Patris G. 
Suarez volumine Meditatio-nes inve¬ 
niri poterunt quae illis diebus utili¬ 
ter mentem occupabunt. Neque tan¬ 
tum ipsae Moniales sese exercitantes, 
sed etiam illi qui Verbum Dei prae¬ 
dicant optimam rem et .materiam in 
hoc libro invenient. Libri genus di¬ 
cendi Monialium psychologicas fa¬ 
cultates non neglegit. Sanctum Ig- 
natium in exponendo seguitur et 
Evangelii praecepta tanquam funda¬ 
mentum habet. 

MlNISTERIO DE EDUCACION NaCIONaL. 

Diddctica de las Lcnguas Cl&si- 

cas (Estudios monograficos). 279 

pag. Direcciun General de Ense¬ 
nanza Media. Madrid. 1966. 

Illis sane qui litteris classicis 
graecis et lomanis operam dant li¬ 
brum utilissimum nuntiamus. Ex in¬ 
dice generali, quem inferius appo¬ 
nimus, quam multa et optima in eo 
contineantur lector judicabit: 

L. Gil: Humanismo y humanis- 
mos. F. Vizoso: EI Humanismo, los 
humanismos y los saberes positivos. 
M. Dolg: Teorfa y practica de la 
traduccion. M. Marin P.: Sobre la 
eleccion de textos latinos en la En- 
sefianza Media. J. Jimenez D.: La 
lectura cursiva de autores. E. Mar- 
tino: EI comenatrio de textos (es- 
tilfstico, estetico, historico, de “rea- 
lia”). J. Alsina: La ensenanza de 
las Lenguas clasicas en el Curso 
Preuniversitario. F. R. Adrados: 
Los medios auxiliares de la ense¬ 
nanza dei griego y dei latin. S. 
Agud Q.: Los Seminarios Didacti- 
cos y la Ensenanza Media. E. Va¬ 
lenti F.: Los examenes de latin en 
el Bachillerato. M. Rabanal A.: La 
lingiiistica como medio auxiliar de 
la lectum de autores dialectales 
griegos en la Ensenanza Media. 
J. S. Lasso de la V.: La lectura de 
textos filosbficos en la clase de 
griego. J. M. Mir: El latin vivo. 
J. Jimenez D.: El latin vivo y su 
repercusion en la ensenanza. M. F. 
Galiano: Scbre las oposiciones a ca- 
tedras de institutos de lengua 
griega. 


Mosquero, M. — Uomitias comen- 
tadas y predicadas. 278 pag. Stu 
dium. Madrid. 

Omnibus omnino temporibus Vci- 
bum Dei hominibus nuntiare ne¬ 
cessarium luit; quo vero officio fun¬ 
gi Parochi praecipue tenentur. Mu 
xima ergo laetitia hos libros aecip 
mus in quibus ipsae ad populum 
contiones paratae et quasi explica 
tae praebentur. In hoc libro Jesu 
Christi Evangelium clare magnaque 
simplicitate exponitur. 

Lauer, A. — El alma de la vida re¬ 
ligiosa. 90 pag. Studium. Madrid. 

Optimus quidem libellus in quo 
de his, quae in vita religiosa prae¬ 
cipua sunt, sapienter agitur. Multum 
animis, ut credimus, quae Pate' 
Lauer in suo libro cogitat et explicat 
proderunt. 

Wirtz, II. — Misterio y Realidad 
dei Matnmonio. 250 pag. Studium 
Madrid. 

Hic liber illis tantum destinalui 
qui matrimonio jam sese conjunxe 
runt vel eis qui proxime sunt con 
juncturi. Nam ea omnia in quibus 
juvenes sponsi instrui debent auc¬ 
tor plane et aperte pertractat. Non 
pauci equidem juvenes, tum viri tum 
mulieres, inulta ad sexum pertinen¬ 
tia sciunt, non ea tamen quae, ut 
boni sint sponsi et parentes, neces¬ 
saria ipsis sunt. His omnibus, ut cre¬ 
dimus. utilissimus liber erit. 

J. Aspa. 


Ex officina typographica ‘*EL NOTICIERO” — Caesaraugustae in Hispania 



LIBRI QUI INSCRIBUNTUR ‘TEXTOS PALAESTRA” 
venales prostant apud officinam librariam EDITORIAL CLARET 
LAURI A, 5 BARCELONA (10) 


Jimenez, Grammatica Latina. ptis. 60 

” Repetitorium. ” 60 

De Orthographia latina (altera editio) . ” 20 

" Index Orthographicus . ” 5 

Planque-Planas, Gramatica Griega (altera editio) ... ” 90 

“Textus” annotationibus praediti 

Jimenez, Historiae Sacrae compendium (5 edit.) . ptis. 10 

Epitome Historiae Graecae (6 edit.) . ” 12 

* Ramos, Corneli Nepotis Vitae . ” 10 

* Mir, Ciceronis epistulae selectae (2 edit.). ” 12 

* Jimenez, Ciceronis pro Archia poeta (2 edit.). ” 10 

” Ciceronis in Catilinam (2 edit.). ” 10 

Caesaris, De bello civili . ” 10 

Ramos, Ciceronis pro Q. Ligario oratio . ” 10 

Martija, Vergili Aeneidos (lib. II, 2 edit.). ” 12 

Martija, Prudenti Carmina selecta (2 edit.). ” 10 

Sarmiento, Martialis Epigrammata .•. ” 8 

* Zuloaga, Horati Carmina Selecta . ” 12 

Ruiz, Homeri Odyssea (lib. I). ” 14 

Ramos, Xenophontis Anabasis . ” 12 


Stellula distincti, etiam sine annotationibus prostant venales, pesetis 6 


Fundacio Bernat Metge 

SCRIPTORUM CLASSICORUM BIBLIOTHECA CATALAUNICA 

Veterum Graecorum et Romanorum textuum editiones brevi apparatu critico 
instructae, necnon praefationibus notisque translationem catalaunicam ex 
adverso adjectam illustrantibus. Volumina nuper emissa: 

159 Euripides - Tragedies (vol. 1). Alcestis 

160 Ovidi - Tristes (vol. II). Llibres 111-V 

161 I.hicia - Obres (vol. I) 

162 Suetoni - Vides ileis dotze Cesars (vol. I) 

Subnotationes mittantur ad: 


EDITORIAL ALPHA. S. A. 

Via Lavetana, 30 - BARCELONA 




















